
Text rozhodnutia
Súd: Krajský súd Bratislava Spisová značka: 2CoPr/10/2015 Identifikačné číslo súdneho spisu: 1113225053 Dátum vydania rozhodnutia: 31. 05. 2017 Meno a priezvisko sudcu, VSÚ: JUDr. Darina Kriváňová ECLI: ECLI:SK:KSBA:2017:1113225053.1 ROZSUDOK V MENE SLOVENSKEJ REPUBLIKY Krajský súd v Bratislave v senáte zložení predsedníčka senátu: JUDr. Darina Kriváňová a členovia senátu: JUDr. Michaela Králová a JUDr. Ivana Jahnová, v právnej veci žalobcu: U.. Z. D., X.X.XXXX bytom P. O. X, XXX XX J., zastúpený Advokátska kancelária Krahulec, s.r.o., IČO: 36858960 so sídlom Hlavná 25, 917 01 Trnava, proti žalovanému: Slovenský pozemkový fond, Búdkova 36, Bratislava, IČO: 17335345, zastúpený JUDr. Jurajom Bizoňom, advokátom BIZOŇ & PARTNERS, s.r.o. Hviezdoslavovo námestie 25, 81102 Bratislava, v konaní o určenie neplatnosti rozviazania pracovného pomeru výpoveďou, na odvolanie žalobcu proti rozsudku Okresného súdu Bratislava I zo dňa 04. júna 2015 č.k. 9Cpr 7/2013-198, takto r o z h o d o l : Krajský súd v Bratislave rozsudok Okresného súdu Bratislava I č.k. 9Cpr 7/2013-198 zo dňa 04. júna 2015 p o t v r d z u j e. o d ô v o d n e n i e : 1. Rozsudkom zo dňa 04.06.2015 č.k. 9Cpr 7/2013-198 Okresný súd Bratislava I žalobu žalobcu zamietol a súčasne uviedol, že o trovách konania rozhodne do 30 dní po právoplatnosti rozhodnutia vo veci samej. 2. Súd prvej inštancie svoje rozhodnutie odôvodnil tým, že žalobca sa žalobou doručenou súdu prvej inštancie dňa 23.7.2013 domáhal voči žalovanému určenia neplatnosti rozviazania pracovného pomeru výpoveďou zo dňa 27.2.2013 a náhrady mzdy v sume jeho priemerného zárobku za obdobie od 3.7.2013 až do času, keď mu žalovaný umožní pokračovať v práci. Svoju žalobu odôvodnil tým, že dňa 2.3.1992 uzavrel so žalovaným pracovnú zmluvu na dobu neurčitú, na základe ktorej (v znení neskorších dodatkov a dohôd o mzdových podmienkach), vykonával u žalovaného dojednaný druh práce, naposledy na pracovnej pozícii samostatný odborný referent zaradený na regionálnom odbore Slovenského pozemkového fondu Trnava. Dňa 27.7.2013 žalovaný prostredníctvom riaditeľa regionálneho odboru SPF Trnava U.. J. Z. doručil žalobcovi na pracovisku v ranných hodinách výpoveď pracovného pomeru z toho istého dňa, ktorou mu dal výpoveď podľa § 63 ods. 1 písm. b) Zákonníka práce z nadbytočnosti. Žalovaný vo výpovedi uviedol, že dal žalobcovi výpoveď ". Y. X. M. X. S. Č.. XX/XXXX F. K. F. Z. S. Z. L. W. X. M. X. S. Z. L. Č.. XX/XXXX F. Q. Z. Y..". Žalovaný ďalej vo výpovedi uviedol, že nemá možnosť žalobcu ďalej zamestnávať, preto sa stal nadbytočným podľa § 63 ods. 1 písm. b) Zákonníka práce. Žalovaný vo výpovedi uviedol aj, že v súlade s § 74 Zákonníka práce bola výpoveď prerokovaná s odborovou organizáciou Slovenského pozemkového fondu dňa 27.2.2013. Trojmesačná výpovedná doba podľa výpovede doručenej 27.2.2013 začala plynúť 1. marca 2013 a uplynula 31.5.2013, kedy mal podľa výpovede pracovný pomer žalobcu u žalovaného skončiť. Žalovaný vo výpovedi danej žalobcovi dôvod výpovede vymedzil tak, že uviedol, že dáva žalobcovi výpoveď ". Y. X. M. X. S. Č.. XX/XXXX F. K. F. Z. S. Z.G. L. W. X. M. X. S. Z. L. Č.. XX/XXXX F. Q. Z. Y.. ". Výpoveď neobsahuje žiadne ďalšie vymedzenie dôvodu výpovede. Rozhodnutie č. 15/2012 generálneho riaditeľa Slovenského pozemkového fondu z 20.9.2012 o vydaní organizačného poriadku Slovenského pozemkového fondu obsahuje len 3 články. Podľa článku I rozhodnutia č. 15/2012 generálny riaditeľ SPF vydal organizačný poriadok, SPF, ktorý je prílohou rozhodnutia. Podľa článku II Rozhodnutia č. 15/2012 sa ruší organizačný poriadok SPF vydaný ako príloha č. 1 Príkazného listu generálneho riaditeľa SPF č. 12/2011. Podľa čl. III Rozhodnutia č. 15/2012 samotné rozhodnutie č. 15/2012 nadobúda účinnosť 1. októbra 2012. Rozhodnutie č. 15/2012 teda neobsahuje žiadne určenie dôvodov výpovede, ktorú dal 27.2.2013 žalovaný žalobcovi. Výpoveď pracovného pomeru podľa § 63 ods. 1 písm. b) pre nadbytočnosť, ktorú dal žalovaný žalobcovi poukazuje na to, že ide o výpoveď na základe Rozhodnutia generálneho riaditeľa Slovenského pozemkového fondu č. 16/2012 o určení počtu zamestnancov. Rozhodnutie č. 16/2012 generálneho riaditeľa Slovenského pozemkového fondu z 20.9.2012 (ďalej len Rozhodnutie č. 16 o určení počtu zamestnancov") bolo vydané 20.9.2012, teda v čase, keď ako vyplýva z vyššie uvedeného bol účinný Organizačný poriadok SPF vydaný ako príloha č. I Príkazného listu generálneho riaditeľa SPF č. 12/2011 (keďže Rozhodnutie č. 15/2012 nadobudlo účinnosť až 1.10.2012). Rozhodnutie č. 16/2012 o určení počtu zamestnancov obsahuje s poukazom na vyššie uvedené vnútorné predpisy určenie celkového počtu zamestnancov Slovenského pozemkového fondu tak, že s účinnosťou od 1.10.2012 generálny riaditeľ určil celkový počet zamestnancov SPF na 274 a to podľa tam uvedeného rozpisu, pričom v regionálnom odbore Trnava bol určený počet zamestnancov na 5. V časti II Rozhodnutia č. 16/2012 o určení počtu zamestnancov je konštatované, že sa zrušuje Rozhodnutie o určení počtu zamestnancov vydané ako príloha č. 2 k Príkaznému listu generálneho riaditeľa SPF č. 12/2011 z 21.4.2011. Rozhodnutie č. 16/2012 o určení počtu zamestnancov teda neobsahuje žiadne ustanovenie o tom, že by malo dôjsť k zrušeniu pracovnej pozície žalobcu a neexistuje teda žiadna príčinná súvislosť medzi výpoveďou z 27.2.2013, ktorú dal žalovaný žalobcovi a Rozhodnutím č. 16/2012 o určení počtu zamestnancov. Skutočnosť, že výpoveď podľa § 63 ods. 1 písm. d) Zákonníka práce, ktorú dal 27.2.2013 žalovaný žalobcovi nijako nesúvisí s Rozhodnutím č. 16/2012 o určení počtu zamestnancov svedčí aj skutočnosť, že Rozhodnutím č. 16/2012 o určení počtu zamestnancov neprišlo k zníženiu počtu zamestnancov na regionálnom odbore SPF Trnava. To je zrejmé z toho, že Rozhodnutie o určení počtu zamestnancov vydané ako príloha č. 2 k Príkaznému listu generálneho riaditeľa SPF č. 12/2011 z 21.4.2011, ktoré bolo zrušené Rozhodnutím č. 16/2012 o určení počtu zamestnancov, určilo počet zamestnancov SPF v regionálnom odbore Trnava počtom 5. Tento počet zamestnancov regionálneho odboru SPF Trnava zostal zachovaný aj po účinnosti rozhodnutia č. 16/2012 o určení počtu zamestnancov. Regionálny odbor SPF Trnava mal pred vydaním Rozhodnutia č. 16/2012 o učení počtu zamestnancov v skutočnosti rovnaký počet 5 zamestnancov ako aj po jeho vydaní. Žalovaný žiadal žalobu zamietnuť. Uviedol, že dňa 20.09.2012 prijal rozhodnutie č. 15/2012 o vydaní Organizačného poriadku SPF, ktoré nadobudlo účinnosť dňom 1.10.2012 a ktorého prílohou č. 1 bol zároveň Organizačný poriadok SPF účinný od dňa 1.10.2012. Rozhodnutím zo dňa 20.09.2012 č. 15/2012 zároveň zrušil Organizačný poriadok SPF účinný od dňa 1.5.2011. Rozhodnutím č. 16/2012 zo dňa 20.09.2012, ktoré nadobudlo účinnosť dňom 1.10.2012, určil celkový počet zamestnancov na SPF a zrušil rozhodnutie o určení počtu zamestnancov účinné od dňa 1.5.2011. Dňa 27.2.2013 so zástupcami zamestnancov SPF, prerokoval výpoveď danú žalobcovi pre nadbytočnosť podľa ust. 63 ods. 1 písm. b) Zákonníka práce. Dňa 27.2.2013 žalobca prevzal výpoveď zo dňa 27.2.2013. Skutkovo bol dôvod výpovede vymedzený tak, že žalobca sa stal nadbytočným podľa ust. 63 ods. 1 písm. b) Zákonníka práce, vzhľadom na Rozhodnutie č. 15/2012 a Rozhodnutie č. 16/2012. Vo výpovedi žalovaný skonštatoval nemožnosť ponúknutia inej vhodnej práce pre žalobcu v dohodnutom mieste jeho výkonu práce Pracovný pomer žalobcu so SPF sa skončil uplynutím trojmesačnej výpovednej doby, t.j. dňa 31.5.2013. Listom zo dňa 28.6.2013, doručeným žalovanému dňa 3.7.2013, žalobca oznámil žalovanému, že výpoveď považuje za neplatnú a trvá na ďalšom zamestnávaní. Organizačné rozhodnutie bolo prijaté za účelom vydania nového organizačného poriadku. V čase, kedy bola žalobcovi doručená výpoveď, bol v platnosti organizačný poriadok vydaný na základe Organizačného rozhodnutia. Generálny riaditeľ v tom čase konal a svoju právomoc odvodzoval od zákonných ustanovení a od nového organizačného poriadku. Z tohto dôvodu je logické, že rozhodol tak, ako sa píše vo výpovedi, t.j. ". Y.D. X. M. X. S. Č.. XX/XXXX F. K. F. Z. S. Z. L. ...".. Špecifikácia organizačného poriadku, na základe ktorého žalovaný rozhodol, je nad rozsah povinných náležitostí výpovede a má za to, že takáto skutočnosť nemôže spôsobiť neplatnosť výpovede, keďže zákonná úprava konštituuje len jej minimálne náležitosti. Je pravda, že Rozhodnutie nezmenilo počet pracovných pozícií v Regionálnom odbore Trnava, t.j. 5 pracovných pozícií. Zdôraznil však, že v čase vydanie Rozhodnutia a následne doručenia výpovede žalobcovi mal predmetný regionálny odbor až 6 zamestnancov. Počet zamestnancov teda prevyšoval povolený počet otvorených pracovných miest. Pri revízii pracovných miest, ktorej následkom bolo vydanie Rozhodnutia, sa zistilo, že uvedený počet zamestnancov nie je potrebný a pracovná pozícia žalobcu je teda v súlade so skutočným stavom nadbytočná. Z tohto dôvodu dostal žalobca výpoveď z nadbytočnosti na základe Rozhodnutia. Keďže výpoveď musela byť založená na vtedy aktuálnom stave, ktorý deklarovalo Rozhodnutie. Vo veci dlhodobého presahovania počtu zamestnancov Regionálnym odborom Trnava išlo o objektívny stav, o ktorom žalobca mal vedomosť. Zdôraznil, že Rozhodnutie nekonštituovalo nadbytočnosť pracovnej pozície žalobcu, len ju deklarovalo. Nadbytočnosť pracovnej pozície žalobcu vyplývala z nedostatku existujúcich pracovných úloh, ktoré by mu mohli byť efektívne prideľované. Súd prvej inštancie vykonal vo veci dokazovanie výsluchom žalobcu, pracovnou zmluvou žalobcu zo dňa 2.3.1992, pracovnou náplňou žalobcu platnou od 1. júna 2011, výpoveďou zo dňa 27.2.2013, Rozhodnutím č. 15/2012 generálneho riaditeľa Slovenského pozemkového fondu z 20.09.2012, Rozhodnutím č. 16/2012 generálneho riaditeľa Slovenského pozemkového fondu z 20.09.2012, organizačným poriadkom Slovenského pozemkového fondu, Príkazným listom generálneho riaditeľa Slovenského pozemkového fondu č. 12/2011 z 21. apríla 2011, Rozhodnutím Slovenského pozemkového fondu z 21. apríla 2011 Číslo: 12/2011, žiadosťou o prerokovanie výpovede zamestnancovi RO SPF Trnava U.. Z. D. zo dňa 26. februára 2013, zápisnicou z prerokovania výpovede medzi zamestnávateľom a zástupcami zamestnancov podľa § 74 Zákonníka práce zo dňa 27. februára 2013, oznámením žalobcu o trvaní na ďalšom zamestnávaní zo dňa 28.6. 2013, výpoveďou svedkov U.. B. Z., U.. J. Z., pracovnými zmluvami zamestnancov U.. W. Z., U.. O. Y., D. D., U.. J. Z., U.. O. Z., pracovnou náplňou U.. O. Y., U.. W. Z., U.. O. Z.a a zistil nasledovný skutkový stav. Žalobca pracoval u žalovaného na základe pracovnej zmluvy uzatvorenej dňa 2.3.1992, ako samostatný odborný referent - pracovník regionálneho pracoviska RO SPF v Trnave. Žalovaný dňa 27.2.2013 prostredníctvom riaditeľa regionálneho odboru SPF Trnava U.. J. Z. doručil žalobcovi na pracovisku v ranných hodinách výpoveď pracovného pomeru z toho istého dňa, ktorou mu dal výpoveď podľa § 63 ods. 1 písm. b) Zákonníka práce z nadbytočnosti na základe Rozhodnutia generálneho riaditeľa SPF č. 15/2012 o vydaní Organizačného poriadku Slovenského pozemkového fondu a Rozhodnutia generálneho riaditeľa Slovenského pozemkového fondu č. 16/2012 o určení počtu zamestnancov. Listom zo dňa 28.6.2013, doručeným žalovanému dňa 3.7.2013, žalobca oznámil žalovanému, že výpoveď považuje za neplatnú a trvá na ďalšom zamestnávaní. Z rozhodnutia č. 15/2012 generálneho riaditeľa Slovenského pozemkového fondu z 20.09.2012 o vydaní Organizačného poriadku Slovenského pozemkového fondu súd prvej inštancie zistil, že v súlade s § 35b ods. 2 zákona č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov Generálny riaditeľ Slovenského pozemkového fondu vydal Organizačný poriadok Slovenského pozemkového fondu a zároveň s účinnosťou od 1.10.20112 zrušil Organizačný poriadok Slovenského pozemkového fondu vydaný ako Príloha č. 1 k Príkaznému listu generálneho riaditeľa Slovenského pozemkového fondu č. 12/2011 a o určení počtu zamestnancov organizačných útvarov Slovenského pozemkového fondu v znení neskorších zmien a dodatkov. Z rozhodnutia č. 16/2012 generálneho riaditeľa Slovenského pozemkového fondu z 20.09.2012 súd prvej inštancie zistil, že generálny riaditeľ Slovenského pozemkového fondu s účinnosťou od 1.10.2012 na základe analýzy zamestnanosti a návrhu systemizácie počtu pracovných miest na Slovenskom pozemkov fonde s ohľadom na rozpočtované mzdové prostriedky SPF na roky 2012 až 2013, podľa Článku XVIII bod 1 platného Organizačného poriadku a na základe záverov pracovnej porady vedúcich zamestnancov konanej 19.9.2012 o.i. určil celkový počet zamestnancov a Slovenskom pozemkovom fonde 274 zamestnancov, z toho na regionálnom odbore v Trnave v počte 5 zamestnancov. Listom zo dňa 26.2.2013 požiadala generálna riaditeľka SPF ZO OZ pri SPF U.. B. Z. predsedu ZO OZ o prerokovanie výpovede danej zamestnávateľom pre nadbytočnosť podľa § 63 ods. 1 písm. b) Zákonníka práce zamestnancovi U.. Z. D. - Regionálny odbor SPF Trnava. Zo zápisnice z prerokovania výpovede zamestnancovi RO SPF Trnava U.. Z. D. medzi zamestnávateľom a zástupcami zamestnancov podľa § 74 Zákonníka práce zo dňa 27. februára 2013 súd prvej inštancie zistil, že predmetom prerokovania bola výpoveď daná zamestnávateľom pre nadbytočnosť podľa § 63 ods. I písm. b) Zákonníka práce zamestnancovi: U.. Z. D. - X. S. J.. Zástupcovia zamestnancov boli oboznámení o dôvodoch, ktoré viedli zamestnávateľa k vykonaniu organizačných zmien a stanovenia počtu zamestnancov, ktoré mali za následok vznik nadbytočnosti na niektorých útvaroch, resp. regionálnych odboroch SPF. Preto zamestnávateľ pristúpil k výpovedi vyššie menovaného zamestnanca s návrhom ktorej sa mali zástupcovia zamestnancov možnosť oboznámiť. Zástupcovia zamestnancov predniesli požiadavku podľa možnosti zamestnávateľa aj naďalej zamestnávať U.. D., nakoľko ide o dlhoročného zamestnanca fondu. Za zamestnávateľa bolo vysvetlené, že tak ako je uvedené vo výpovedi zamestnávateľ mu nevie ponúknuť inú vhodnú prácu v mieste, ktoré bolo dohodnuté ako miesto výkonu práce, zamestnávateľ ho nemá možnosť ďalej zamestnávať podľa § 63 ods. 2 písm. a) Zákonníka práce ani na kratší pracovný čas. Zo svedeckej výpovede U.. B. Z. predsedu ZO OZ pri SPF súd prvej inštancie zistil, že žalovaný požiadal odborovú organizáciu písomne o prerokovanie výpovede, výbor ZO odborového zväzu pri Slovenskom pozemkovom fonde výpoveď prerokoval a zaujal stanovisko zo dňa 27.2.2013, ktoré predložil vedúcemu oddelenia ľudských zdrojov. Žalobca sa v predmetnom konaní domáhal určenia neplatnosti rozviazania pracovného pomeru výpoveďou danej mu žalovaným dňa 27.2.2013 podľa § 63 ods. 1 písm. b) Zákonníka práce, z dôvodu nadbytočnosti. Súd prvej inštancie v konaní skúmal námietky žalobcu a po vykonanom dokazovaní dospel k záveru, že predmetná výpoveď spĺňa formálne aj hmotnoprávne podmienky vyžadované Zákonníkom práce a použitý výpovedný dôvod nie je možné zameniť s iným výpovedným dôvodom, preto žalobný návrh žalobcu zamietol. Súd prvej inštancie na základe vykonaného dokazovania, pracovnou zmluvou zo dňa 2.3.1992 a pracovnou náplňou žalobcu platnou od 1.6.2011 mal za preukázané, že žalobca bol v pracovnom pomere so žalovaným od 1.3.1992, ako samostatný odborný referent - pracovník regionálneho pracoviska žalovaného v Trnave. Žalobca v konaní namietal dôvod použitý vo výpovedi z pracovného pomeru, ktorý v zmysle § 61 ods. 2 Zákonníka práce musí byť vo výpovedi skutkovo vymedzený tak, aby ho nebolo možné dodatočne meniť. Namietal tiež príčinnú súvislosť medzi použitým výpovedným dôvodom a organizačnými dôvodmi, pretože Rozhodnutím žalovaného č. 16/2012, zo dňa 20.9.2012 bol určený počet zamestnancov na regionálnom odbore v Trnave počtom 5, pracovná pozícia žalobcu zrušená nebola. Namietal tiež neplatnosť rozviazania pracovného pomeru z dôvodu § 74 Zákonníka práce, pretože predmetná výpoveď nebola vopred prerokovaná s odborovým orgánom spôsobom uvedeným v § 237 ods. 1 Zákonníka práce. Súd prvej inštancie skúmal v konaní námietky žalobcu a po vykonanom dokazovaní ich vyhodnotil ako nedôvodné. Žalovaný dal žalobcovi dňa 27.2.2013 výpoveď z pracovného pomeru podľa § 63 ods. 1 písm. b) Zákonníka práce z dôvodu nadbytočnosti, pretože na základe rozhodnutia generálneho riaditeľa SPF č. 15/2012 o vydaní Organizačného poriadku Slovenského pozemkového fondu a Rozhodnutia generálneho riaditeľa Slovenského pozemkového fondu č. 16/2012 o určení počtu zamestnancov sa stal nadbytočným. Ustanovenie § 63 ods. 1 písm. b) Zákonníka práce účinného v rozhodnom čase, vymedzuje dôvody kedy môže zamestnávateľ dať zamestnancovi výpoveď tak, že je to z dôvodu organizačných zmien, ak sa zamestnanec stane nadbytočný vzhľadom na písomné rozhodnutie zamestnávateľa alebo pri znížení stavu zamestnancov s cieľom zvýšiť efektívnosť práce alebo o iných organizačných zmenách. V konaní bolo preukázané, že rozhodnutím č. 16/2012 zo dňa 20.9.2012 došlo k organizačnej zmene spočívajúcej v znížení počtu zamestnancov. Generálny riaditeľ žalovaného určil celkový počet zamestnancov na žalovaného v počte 274, z toho na regionálnom odbore v Trnave počtom 5 zamestnancov. Dovtedy pracovalo na regionálnom odbore v Trnave 6 zamestnancov, teda počet pracovníkov regionálneho odboru Komárno sa znížil o jedného, teda jedna pracovná pozícia bola zrušená a jeden pracovník sa stal nadbytočným. Podľa názoru súdu prvej inštancie preto dôvod použitý žalovaným vo výpovedi bol vymedzený jednoznačne, s poukazom na organizačné zmeny žalovaného a nie je ho možné zameniť s iným dôvodom. Uvedený názor súdu prvej inštancie vychádza z rozhodnutia Najvyššieho súdu ČR sp.zn. 21Cdo 1558/2008, podľa ktorého skutočnosti, ktoré boli dôvodom výpovede nie je potrebné rozvádzať do všetkých podrobností, lebo pre neurčitosť alebo nezrozumiteľnosť prejavu vôle je výpoveď z pracovného pomeru neplatná len vtedy, keď sa nedalo ani výkladom prejavu vôle zistiť, prečo bola zamestnancovi daná výpoveď. V danom prípade mal súd prvej inštancie za to, že výpovedný dôvod žalovaného v predmetnej výpovedi je určitý a zrozumiteľný, nezameniteľný s iným dôvodom, pričom existuje príčinná súvislosť medzi výpovedným dôvodom a organizačnými dôvodmi. Výber pracovníka, ktorého pracovná pozícia bola zrušená a ktorý sa stal na základe uvedených organizačných dôvodov nadbytočný, bola na výbere žalovaného a súd prvej inštancie nemal právo jeho výber preskúmavať (rozsudok Najvyššieho súdu SR sp.zn. 3Cdo 33/2008). Pri rozhodovaní o žalobe žalobcu súd prvej inštancie zistil, že žalovaný splnil aj podmienku pre platnosť výpovede výpoveď podľa § 74 Zákonníka práce a výpoveď z pracovného pomeru vopred prerokoval so zástupcami zamestnancov. Žiadosťou žalovaného zo dňa 26.2.2013 mal súd prvej inštancie za preukázané, že žalovaný požiadal ZO OZ pri SPF o prerokovanie výpovede danej žalobcovi podľa § 63 ods. 1 písm. b) Zákonníka práce z dôvodu nadbytočnosti. Ustanovenie § 237 Zákonníka práce neupravuje spôsob ani formu rokovania, neupravuje formu dialógu a prerokovanie viaže na konkrétne dôvody, dospel k záveru, že žalovaný podmienku § 74 a 237 ods. 1 Zákonníka práce splnil. Súd prvej inštancie na základe uvedeného považoval výpoveď z pracovného pomeru žalobcu zo dňa 27.2.2013 za platnú, a preto žalobu na určenie neplatnosti skončenia pracovného pomeru z vyššie uvedených dôvodov zamietol. O trovách konania súd prvej inštancie uviedol, že rozhodne v zmysle § 151 ods. 3 O.s.p. po právoplatnosti rozhodnutia vo veci samej. 3. Proti tomuto rozsudku podal v zákonom stanovenej lehote prostredníctvom svojho právneho zástupcu odvolanie žalobca, že súd prvej inštancie dospel na základe vykonaných dôkazov k nesprávnym skutkovým zisteniam, že rozhodnutie prvej inštancie vychádza z nesprávneho právneho posúdenia veci a z dôvodu, že súd prvej inštancie pri odôvodňovaní rozsudku nepostupoval spôsobom, ktorý záväzne určuje § 157 ods. 2 OSP a rozsudok je tak nepreskúmateľný pre nedostatok dôvodov a pre ich nezrozumiteľnosť. Žalobca sa žalobou z 22.7.2013 doručenou súdu prvej inštancie 23.7.2013, v znení žaloby zo dňa 7.10.2013 domáhal určenia neplatnosti skončenia pracovného pomeru výpoveďou žalovaného z 27.2.2013 a náhrady mzdy v sume priemerného zárobku za obdobie od 3.7.2013 do vydania rozhodnutia súdu. Žalobca žiadal aj, aby súd prvej inštancie uložil žalovanému povinnosť nahradiť žalobcovi trovy konania. Podľa R 94/1968 - 6 Cz 49/1968 základnou podmienkou použiteľnosti výpovedného dôvodu podľa § 63 ods. 1 písm. b) Zákonníka práce je nadbytočnosť zamestnanca, druhou podmienkou je príčinná súvislosť medzi nadbytočnosťou zamestnanca a organizačnými zmenami, treťou podmienkou je, že zamestnávateľ nemá možnosť ďalej zamestnanca zamestnávať. Preskúmavanie výpovedného dôvodu podľa § 63 ods. 1 písm. b) Zákonníka práce súdom sa musí sústrediť na tri základné otázky : či ide o zmenu úloh zamestnávateľa, zmenu technického vybavenia alebo o iné organizačné zmeny, či sa stal zamestnanec nadbytočným a či je daná príčinná súvislosť medzi organizačnými zmenami, pričom dokazovanie týchto skutočností postihuje zamestnávateľa. Žalobca v konaní pred súdom prvej inštancie namietal neplatnosť výpovede pracovného pomeru z 27.2.2013 z dôvodu, že: a) rozhodnutie generálneho riaditeľa žalovaného 16/2012 nespĺňa náležitosti rozhodnutia podľa § 63 ods. 1 písm. b. ZP, b) nebola splnená podmienka riadneho prerokovania zástupcami zamestnancov predchádzajúceho podaniu výpovede, c) žalovaný nebol nadbytočný, d) medzi výpoveďou danou žalobcovi a rozhodnutím 16/2012 niet žiadnej príčinnej súvislosti. I. Žalovaný dňa 27.2.2013 prostredníctvom riaditeľa regionálneho odboru Slovenského pozemkového fondu Trnava doručil žalobcovi na pracovisku výpoveď pracovného pomeru z toho istého dňa, ktorou mu dal výpoveď podľa § 63 ods. 1 písm. b) Zákonníka práce pre nadbytočnosť. Žalovaný vo výpovedi uviedol, že dal žalobcovi výpoveď ". Y. X. M. X. S. Č.. XX/XXXX F. K. F. Z. S. Z. L. W. X. M. X. S.É. Z. L. Č.. XX/XXXX F. Q. Z. Y..".. Žalovaný vo výpovedi uviedol aj, že nemá možnosť žalobcu ďalej zamestnávať, ten sa preto sa stal nadbytočným a uviedol aj, že výpoveď bola prerokovaná s odborovou organizáciou Slovenského pozemkového fondu dňa 27.2.2013. Žalovaný vo výpovedi pracovného pomeru z 27.2.2013 ako dôvod výpovede uviedol, že dáva žalobcovi výpoveď ". Y. X. M. X. S. Č.. XX/XXXX F. K. F. Z. S. Z. L. W. X. M. X. S. Z. L. Č.. XX/XXXX F. Q. Z. Y..". K. neobsahuje žiadne ďalšie vymedzenie dôvodu výpovede. Rozhodnutie č. 15/2012 generálneho riaditeľa Slovenského pozemkového fondu z 20.9.2012 o vydaní organizačného poriadku Slovenského pozemkového fondu ako prílohu obsahuje organizačný poriadok, ktorý má zakladať kompetenciu generálneho riaditeľa žalovaného rozhodovať o organizačných zmenách a neobsahuje žiadne určenie dôvodov výpovede, ktorú dal 27.2.2013 žalovaný žalobcovi. Rozhodnutie č. 16/2012 generálneho riaditeľa Slovenského pozemkového fondu z 20.9.2012 (ďalej len "Rozhodnutie 16/2012") je rozhodnutím určení celkového počtu zamestnancov Slovenského pozemkového fondu tak, že s účinnosťou od 1.10.2012 generálny riaditeľ určil celkový počet zamestnancov SPF na 274 a to podľa tam uvedeného rozpisu, pričom v regionálnom odbore Trnava bol určený počet zamestnancov na 5. Rozhodnutie č. 16/2012 o určení počtu zamestnancov teda neobsahuje žiadne ustanovenie o tom, že by malo dôjsť k zrušeniu pracovnej pozície žalobcu. Podľa rozhodnutia NS SR 2 Cdo 145/2000 skutkovou podmienkou výpovede z dôvodu podľa § 46 ods. 1 písm c) Zákonníka práce (teraz § 63 ods. 1 písm. b) Zákonníka práce) je organizačná zmena u zamestnávateľa, ktorá musí byť vo výpovedi dostatočne konkretizovaná tak, aby bola identifikovaná pomocou výkladového pravidla uvedeného v § 240 ods. 3 Zákonníka práce. Za neurčitý treba považovať taký prejav, z ktorého nie je zrejmý jednoznačný obsah prejavu, aj keď sám prejav je zrozumiteľný. Najvyšší súd SR v uvedenom rozhodnutí k právnej vete, že organizačná zmena u zamestnávateľa, ktorá musí byť vo výpovedi dostatočne konkretizovaná tak, aby bola identifikovaná pomocou výkladového pravidla uvedeného v § 240 ods. 3 Zákonníka práce uviedol aj, že v týchto prípadoch však vždy treba prihliadnuť na to, že pomocou výkladu nemožno doplňovať vôľu, ktorú účastník nemal alebo neprejavil. Skutočnosť, že výpoveď podľa § 63 ods. 1 písm. b) Zákonníka práce, ktorú dal 27.2.2013 žalovaný žalobcovi nijako nesúvisí s Rozhodnutím č. 16 o určení počtu zamestnancov svedčí aj skutočnosť, že Rozhodnutím č. 16 o určení počtu zamestnancov neprišlo k zníženiu počtu zamestnancov na regionálnom odbore SPF Trnava. To je zrejmé z toho, že Rozhodnutie o určení počtu zamestnancov vydané ako príloha č. 2 k Príkaznému listu generálneho riaditeľa SPF č. 12/2011 z 21.4.2011, ktoré bolo zrušené Rozhodnutím č. 16 o určení počtu zamestnancov, určilo počet zamestnancov SPF v regionálnom odbore Trnava počtom 5. Tento počet zamestnancov regionálneho odboru SPF Trnava zostal zachovaný aj po účinnosti Rozhodnutia č. 16 o určení počtu zamestnancov. Keďže rozhodnutie č. 16/2012 určilo počet zamestnancov regionálneho odboru Trnava rovnako, ako dovtedy platné rozhodnutie generálneho riaditeľa SPF č. 12/2011 z 21.4.2011, nejde o rozhodnutie, ktorým by prišlo k zníženiu počtu zamestnancov a teda nejde o rozhodnutie podľa § 63 ods. 1 písm. b) Zákonníka práce. Žalobca sa nemohol stať nadbytočným na základe Rozhodnutia 16/2012 o určení počtu zamestnancov. Žalobca v konaní pred súdom prvej inštancie poukazoval aj na rozsudok Najvyššieho súdu Slovenskej republiky z 29. januára 2009, sp.zn. 3 Cdo 33/2008, zverejnený na R..E..sk), podľa ktorého iba v prípade, ak zamestnávateľ na základe svojho rozhodnutia o organizačných zmenách znižuje počet zamestnancov v rovnakom pracovnom zaradení, je oprávnený sám rozhodnúť o výbere zamestnanca, ktorý je nadbytočný a súd v takom prípade nie je oprávnený také rozhodnutie zamestnávateľa preskúmavať. Zásadu o výbere nadbytočného zamestnanca je totiž možné akceptovať len v prípade, že došlo k zrušeniu takého miesta (funkcie) alebo určitého počtu takýchto miest, kde niekoľko zamestnancov je zaradených na tom istom (podobnom) pracovnom mieste (v tých istých funkciách). Ak by teda aj Rozhodnutie 16/2012 bolo rozhodnutím o znížení počtu zamestnancov, neobsahuje žiadne kritérium, podľa ktorého by bolo možné určiť, ktorý zo zamestnancov regionálneho odboru v Trnave je nadbytočný. V písomnom vyjadrení zo 18.2.2015 žalovaný uviedol, že mal právo výberu, ktorý zamestnanec RO Trnava je nadbytočný, keďže ". Y. Z. na X. F. A. X. Z. Y. - S. a k tomu ako dôkaz predložil pracovné náplne zamestnancov RO TT - U.. Z., U.. Y.. U.. Z., teda 3 zamestnancov okrem žalobcu, hoci na regionálnom odbore Trnava pôsobili aj ďalší 2 zamestnanci, U.. Z. W. Z.. G.. Na pojednávaní 9.4.2015 žalovaný prostredníctvom právnej zástupkyne znova tvrdil, že všetci zamestnanci regionálneho odboru Trnava boli samostatní odborní referenti. Žalobca poukázal na to, že uvedené tvrdenie žalovaného je nepravdivé, lebo v uvedenom čase boli na regionálnom odbore Trnava okrem uvedených 3 zamestnancov a žalobcu aj ďalší 2 zamestnanci U.. Z. vo funkcii riaditeľa RO TT a p. G., ktorá zastávala pozíciu odborný referent a vo februári 2013 ju počas materskej dovolenky zastupovala D.. Žalobca k tomu predložil ako dôkaz, fotografiu označenia pracoviska p. G., z ktorého je zrejmé že ešte aj v apríli 2015 p. G. bola zaradená ak odborný referent. Nie je teda pravda, že všetci zamestnanci mali zaradenie samostatný odborný referent a nie je teda pravda, že žalovaný mal právo určiť, ktorý zamestnanec je nadbytočný, tak ako to je vyjadrené v rozsudku Najvyššieho súdu Slovenskej republiky z 29. januára 2009, sp. zn. 3 Cdo 33/2008). Súd prvej inštancie sa v rozsudku nijako nezaoberal skutočnosťou, že dvaja zamestnanci neboli v pozícii samostatný odborný referent a teda nebola splnená podmienka rovnakých miest / funkcií všetkých zamestnancov regionálneho odboru Trnava, vyplývajuca z rozhodnutia NS SR 3Cdo 33/2008. Súd prvej inštancie sa nijako nezaoberal preukázaným rozporom medzi tvrdením žalovaného o rovnakom pracovnom zaradení všetkých zamestnancov na regionálnom odbore Trnava a skutočnosťou, že ďalší dvaja zamestnanci neboli v rovnakom pracovnom zaradení a v rozsudku nevysvetlil, ktoré skutočnosti považuje za preukázané a ktoré nie, z ktorých dôkazov vychádzal a akými úvahami sa pri hodnotení predložených dôkazov riadil. Súd prvej inštancie k tomu v rozsudku len konštatoval, že ". Z., D.É. Z. Z. I. Y. W. D. S. S. na Y. Q. F. B. E., I. na K. Ž. W. súd Z. U. E. Z. O. K. Z. (X. E. S. S. S.. Y.. XCdo/XX/XXXX". Nesprávnym právnym posúdením veci je omyl súdu pri aplikácii práva na zistený skutkový stav. O nesprávnu aplikáciu právnych predpisov ide vtedy, ak súd nepoužil správny právny predpis alebo ak síce aplikoval správny právny predpis, nesprávne ho ale interpretoval alebo ak zo správnych skutkových záverov vyvodil nesprávne právne závery. Súd prvej inštancie teda nesprávne právne posúdil vec, keď zo skutkových záverov vyvodil nesprávne právne závery. Žalovaný neuniesol dôkazné bremeno, že bol oprávnený určiť, ktorý zo zamestnancov regionálneho odboru Trnava je nadbytočný. Žalobca okrem toho na pojednávaní dňa 9.4.2015 predložil organizačný poriadok žalovaného, platný v čase doručenia výpovede žalobcovi, ktorý na str. 26 a nasl. v čl. 23 upravuje kompetencie a fungovanie regionálnych odborov žalovaného. V čl. 23 v ods. 3 organizačný poriadok ustanovil, že na regionálnych odboroch pôsobia 2 druhy zamestnancov, ako je uvedené v písm. a) a b). Teda podľa písm. a) zamestnanci s miestom výkonu práce na určenom regionálnom obore, vykonávajúci práce ekonomického charakteru pre viacero regionálnych odborov (ekonómovia fondu) a podľa písm. b) zamestnanci právneho odboru (právnici fondu), zamestnanci odboru prevodu a nájmu (lesníci fondu), zamestnanci kancelárie GR - informatici fondu, zamestnanci odboru vnútornej kontroly (kontrolóri fondu). Ani podľa tejto štruktúry zamestnancov pôsobiacich na regionálnych odboroch nebolo možné určiť nadbytočnosť žalobcu, keďže žiadny zo zamestnancov nemal v pracovnej zmluve ani v pracovnej náplni určenie pracovného zaradenia podľa tejto časti platného organizačného poriadku. Ak Rozhodnutie 16/2013 je rozhodnutím o znížení počtu zamestnancov neobsahuje žiadne kritérium na určenie toho, ktorý zamestnanec je nadbytočný ani s poukazom na platný organizačný poriadok. Ani k tomuto dôkazu predloženému žalobcom sa súd prvej inštancie nijako nevyjadril. Výpoveď, ktorú žalovaný doručil 27.2.2015 žalobcovi nemá oporu v Rozhodnutí 16/2012, výpoveď, je svojvoľná, nemá náležitosti predpokladané Zákonníkom práce, t.j. náležitosti podľa § 63 ods. 1 písm. b) Zákonníka práce, podľa ktorého "sa zamestnanec stane nadbytočný vzhľadom na písomné rozhodnutie zamestnávateľa alebo príslušného orgánu o zmene jeho úloh, technického vybavenia alebo o znížení stavu zamestnancov s cieľom zabezpečiť efektívnosť práce alebo o iných organizačných zmenách". Žalobca mal za to, že neexistuje žiadna príčinná súvislosť medzi výpoveďou z 27.2.2013, ktorú dal žalovaný žalobcovi a Rozhodnutím č. 16/2012 o určení počtu zamestnancov. Ak by Rozhodnutie 16/2012 bolo rozhodnutím o znížení počtu zamestnancov, Rozhodnutie 16/2012 je arbitrárne, umožňuje zamestnávateľovi zneužiť svoje postavenie, k čomu v prípade výpovede danej žalobcovi aj prišlo. II. Žalobca v konaní pred súdom prvej inštancie argumentoval aj ďalším dôvodom neplatnosti výpovede, ktorým je skutočnosť, že prerokovanie výpovede zástupcami zamestnancov nespĺňalo požiadavky podľa § 74 Zákonníka práce. Žalovaný listom z 26.2.2013 požiadal základnú organizáciu odborového zväzu pri SPF o prerokovanie výpovede danej zamestnancovi regionálneho odboru Trnava U.. Z. D. podľa § 74 Zákonníka práce. Prerokovanie sa uskutočnilo 27.2.2013 o 11:30 hod v kancelárii referátu ľudských zdrojov žalovaného, za prítomnosti predsedu ZO OZ pri SPF U.. B. Z.Č.. O prerokovaní bola vyhotovená zápisnica, č.l. 31. Podľa Rozhodnutia Najvyššieho súdu Slovenskej republiky z 28. septembra 2006, sp.zn. 1 Cdo 72/2006, účinky splnenia povinnosti zamestnávateľa vopred prerokovať so zástupcami zamestnancov výpoveď v zmysle § 74 Zákonníka práce nastanú ten vtedy, ak žiadosť zamestnávateľa o prerokovanie skončenia pracovného pomeru výpoveďou alebo priložený návrh na skončenie pracovného pomeru výpoveďou obsahujú náležitosti výpovede určené v § 61 ods. 2 Zákonníka práce. Podľa uvedeného rozhodnutia NS SR sp.zn. 1 Cdo 72/2006 ustanovenie § 74 Zákonníka práce o účasti príslušného odborového orgánu pri skončení pracovného pomeru nie je možné vykladať izolovane, ale v nadväznosti na uvedené ustanovenie § 61 ods. 2 Zákonníka práce. Citované zákonné ustanovenie nie je totiž samoúčelné, ale smeruje k ochrane zamestnanca, aby zamestnávateľ nezneužil svoje postavenie a nedôvodné neprepúšťal zamestnancov z pracovného pomeru. Podľa § 61 ods. 2 Zákonníka práce, zamestnávateľ môže dať zamestnancovi výpoveď iba z dôvodov uslanovených v Zákonníku práce. Dôvod výpovede sa musí vo výpovedi skutkovo vymedziť tak, aby ho nebolo možné zameniť s iným dôvodom, inak je výpoveď neplatná. Dôvod výpovede nemožno dodatočne meniť. Žiadosť žalovaného o prerokovanie výpovede obsahovala len samotnú žiadosť o prerokovanie výpovede ". Y. pre E.Č. podľa §. XX F.. X Z.. I.) Y. Z. Y. U.. Z. D.-X. F. S. J., bola bez akýchkoľvek ďalších informácií špecifikujúcich výpovedný dôvod a bez akýchkoľvek príloh. Žiadosť tak neobsahovala žiadnu informáciu o tom, z akého dôvodu, na základe akého rozhodnutia sa mal stať žalobca nadbytočným, neobsahovala žiadne skutkové vymedzenie dôvodu výpovede, ani určenie rozhodnutia žalovaného, na základe ktorého sa mal stať žalobca nadbytočným. Žiadosť žalovaného o prerokovanie výpovede teda nespĺňala náležitosti podľa § 61 ods. 2 Zákonníka práce, ktoré sú v zmysle rozhodnutia NS SR l Cdo 72/2006 podmienkou riadneho, zákonom požadovaného prerokovania výpovede so zástupcami zamestnancov. Súd prvej inštancie nijako v odôvodnení rozsudku nevysvetlil, akými úvahami sa pri hodnotení dôkazrav riadil, keď napriek námietkam žalobcu, že žiadosť o prerokovanie nespĺňala náležitosti podľa § 61 ods. 2 Zákonníka práce, v rozsudku konštatoval len, že ". Ž. Y. B. XX.X.XXXX A. S.Ú. Z. U. za Z., Ž. Ž. Z. Y. F. Z. S. F. Z. K. B. Ž. podľa §. XX F.. X Z.. I.) Y. Z. Y. B. E.. Súd prvej inštancie vôbec nezaujal stanovisko k zásadnej otázke náležitostí žiadosti o prerokovanie, vyplývajúce z § 61 ods. 2 Zákonníka práce. Žalobca v konaní pred súdom prvej inštancie poukázal na skutočnosť, že za zástupcov zamestnancov sa prerokovania výpovede dňa 27.2.2015 zúčastnil len predseda ZO OZ U.. Z., čo je potvrdené podpísanou zápisnicou z prerokovania. Svedok U.. Z. vo svojej výpovedi pred súdom prvej inštancie 27.1.2015 uviedol aj, že ". K., t.j. výpoveď daná zamestnancovi, boli obvykle prerokované s výborom ZO OZ a to ". po Z..". a uviedol, že ". S. K. S. I. E. K. Y. na F. Ľ. Y. W. Y. I. S. A. E. K. A. F., teda odborovej organizácie. Svedok Z.Č. následne vo svojej výpovedi, zrejme po tom, čo si uvedomil, že výpoveď mala byť prerokovaná výborom ZO OZ, v rozpore so zápisnicou z prerokovania uviedol aj, že prerokovania sa zúčastnili viacerí členovia ZO OZ, ďalších členov ZO OZ, ktorí by sa podľa tohto tvrdenia mali prerokovania zúčastniť ale ani neidentifikoval. Svedok U.. Z. na pojednávaní 9.4.2015, po tom ako mu zápisnica bola predložená k nahliadnutiu potvrdil, že všetky skutočností uvedené v zápisnici sú v súlade so skutočnosťou a niet dôvodu pochybovať o tom, že prerokovania výpovede dna 27.2.2015 sa zúčastnil len predseda ZO OZ U.. Z.. Po výpovedi svedka Z., právna zástupkyňa žalovaného na pojednávaní 27.1.2015 uviedla, že ". S. F. Y. Y. Z. K. Ž. Y. F.. Neskôr ale na pojednávaní 9.4.2015 právna zástupkyňa žalovaného uviedla, že Q. Y.Y. E. Z., E. E. K.. Žalobca mal za to, že z takto vykonaného dokazovania je zrejmé, že ". K. 27.2.2013 o 11:30 hod. na referáte ľudských zdrojov nespĺňalo náležitosti podľa § 74 Zákonníka práce, ale bolo len oboznámením jediného zástupcu výboru odborovej organizácie s výpoveďou a jej dôvodmi. O tom svedčí aj odpoveď svedka Z. na pojednávaní 27.1.2015, v ktorej uviedol, ". Y. na Z. S. Z. Y. W. B.Ô. S. K. B. W. Y. J. I. K. F. Ľ. Y..". Po tomto oboznámení jediného zástupcu zamestnancov s výpoveďou a jej dôvodmi, malo nasledovať prerokovanie výpovede vo výbore ZO OZ, ktorého výsledkom malo byť písomné stanovisko výboru, ktoré po zasadnutí bolo obvykle doručené žalovanému. Žiadne prerokovanie výpovede danej žalobcovi 27.2.2013 výborom ZO OZ sa ale neuskutočnilo, žalovaný nepredložil písomné stanovisko, o ktorom vo svojej výpovedi 27.1.2015 hovoril svedok U.. Z.. Žalobca mal za to, že žalovaný neuniesol dôkazné bremeno preukázania splnenia podmienky podľa § 74 Zákonníka práce, keďže stretnutie na referáte ľudských zdrojov náležitosti riadneho prerokovania nespĺňa. Súd prvej inštancie napriek tu uvedeným skutočnostiam v rozsudku nijako nevysvetlil, akými úvahami sa pri hodnotení uvedených dôkazov riadil, ako hodnotil skutočnosť, že žalovaný nepredložil písomné stanovisko výboru ZO OZ, ku ktorého predloženiu sa zaviazal, ako vyhodnotil rozporné tvrdenie svedka Z., ktorý keď si pri svojej výpovedi na súde prvej inštancie uvedomil, že výpoveď mala byť prerokovaná vo výbore ZO OZ, teda za účasti "viacerých" členov výboru, uviedol nepravdivo, že prerokovania na referáte ľudských zdrojov sa zúčastnili viacerí členovia ZO OZ. Súd prvej inštancie v odôvodnení rozsudku len konštatoval, že "zistil, že žalovaný splnil aj podmienku platnosti výpovede podľa § 74 Zákonníka práce a výpoveď prerokoval so zástupcami zamestnancov" a dodal, že Zákonník práce neupravuje spôsob ani formu prerokovania, neupravuje formu dialógu. III. Žalobca v konaní pred súdom prvej inštancie argumentoval aj ďalším dôvodom neplatnosti výpovede, ktorým je skutočnosť, že žalobca nebol nadbytočný. Žalobca v konaní pred súdom prvej inštancie uviedol a svedok U.. Z. vo svojej výpovedi pre súdom prvej inštancie 9.4.2015 potvrdil, že agendu nájomných zmlúv, ktorú na regionálnom odbore Trnava mal na starosti žalobca, prevzala po skončení pracovného pomeru žalobcu U.. Z.. Agendu reštitúcií, ktorú dovtedy spravovala U., Z., prevzal sám svedok, riaditeľ regionálneho odboru Trnava, U.. Z.. Žalobca v konaní pred súdom prvej inštancie 20.11.2014 ale poukázal na skutočnosť, že v r. 2013 začala pracovať na regionálnom odbore Trnava ďalšia zamestnankyňa U.. D.Ň.,, ktorá prevzala agendu reštitúcií od riaditeľa regionálneho odboru U.. Z.. Žalovaný najprv tvrdil (vo vyjadrení z 18.2.2015), že zamestnanie U.. D. s prejednávanou vecou, s rozviazaním pracovného pomeru žalobcu, nijako nesúvisí, lebo U.. D. bola zamestnaná na pracovnej pozícii s miestom výkonu práce Galanta, k čomu žalovaný predložil jej pracovnú zmluvu z 10.6.2013. Svedok U.. Z. vo svojej výpovedi pred súdom prvej inštancie 9.4.2015 uviedol, že žalovaný síce zrušil od 1.1.2014 regionálny odbor Galanta a jeho zamestnanci boli presunutí na regionálny odbor Trnava, uviedol ale, že už skôr, asi v polovici septembra 2013, bola z regionálneho odboru Galanta presunutá na regionálny odbor Trnava jedna zamestnankyňa, U.. D.. Svedok U.. Z. uviedol, že si nie je istý, či to bolo v septembri, resp. že nevie, či to bolo v septembri. Žalobcov pracovný pomer na základe výpovede z 27.2.2013 skončil 31.5.2013. Podľa nejednoznačného vyjadrenia svedka U.. Z. vo štvrtom mesiaci po skončení pracovného pomeru žalobcu bola na regionálny odbor Trnava presunutá zamestnankyňa U.. D., ktorá prevzala od riaditeľa regionálneho odboru U.. Z. agendu reštitúcií, ktorú prevzal v máji 2013 od U.. Z., keďže tá prevzala agendu po žalobcovi. Žalovaný ale najprv úplne popieral skutočnosť, že U.. D. pôsobila na regionálnom odbore Trnava. Až keď svedok U.. Z. musel na súde prvej inštancie pravdivo vypovedať, že U.. D. pôsobila aj v r. 2013 na regionálnom odbore, pripustil túto skutočnosť aj žalovaný. U.. Z. si presne nepamätal, resp. si účelovo nepamätal kedy presne nastúpila U.. D. na regionálnom odbore Trnava. V skutočnosti ale U.. D. nenastúpila u žalovaného na regionálnom odbore Trnava niekedy v septembri 2013, ale už od začiatku jej pracovného pomeru u žalovaného na základe žalovaným predloženej pracovnej zmluvy z 10.6.2015, teda od 15.6.2015 a žalovaný nedodržal lehotu podľa § 61 ods. 3 Zákonníka práce. Žalobca mal na základe uvedených skutočností za to, že je zrejmé, že žalobca nebol u žalovaného nadbytočný. Tvrdenie žalovaného o tom, že pôsobenie U.. D. na regionálnom odbore Trnava nijako nesúvisí s prejednávanou vecou a že plnenie pracovných úloh na RO Trnava sa ukončením pracovného pomeru žalobcu zefektívnilo je účelovo nepravdivé, nakoľko je zrejmé, že žalovaný v júni 2013 regionálny odbor Trnava posilnil o ďalšieho zamestnanca. Súd prvej inštancie sa v rozsudku s dôkazmi o pôsobení U.. D. na regionálnom odbore Trnava v r. 2013 nijako nezaoberal, nevysvetlil, akými úvahami sa pri hodnotení predložených dôkazov riadil, ako sa s nimi vyporiadal, alebo prečo ich nebral pri rozhodovaní do úvahy. Vzhľadom na vyššie uvedené, žalobca žiada odvolací súd, aby napadnutý rozsudok zmenil tak, že určí, že výpoveď zo dňa 27.2.2013, ktorou žalovaný vypovedal podľa § 63 ods. 1 písm. b) Zákonníka práce pracovný pomer so žalobcom je neplatná, uložil žalovanému zaplatiť žalobcovi náhradu mzdy v sume jeho priemerného zárobku vo výške 1.075,- EUR mesačne, za obdobie od 3.7.2013 až do rozhodnutia súdu a uložil žalovanému povinnosť nahradiť žalobcovi trovy konania, ktoré žalobca vyčísli do 3 od vyhlásenia rozhodnutia. Alternatívne, ak by odvolací súd dospel k záveru, že sú splnené podmienky na zrušenie napadnutého rozsudku, žalobca žiada, aby odvolací súd vec vrátil súdu prvej inštancie na ďalšie konanie. 4. K odvolaniu žalobcu podal písomné vyjadrenie žalovaný, ktorý namietal, že (A) odvolanie je v celom rozsahu neopodstatnené. Podstatou odvolania je nespokojnosť žalobcu s napadnutým rozsudkom bez reálnych skutkových alebo právne relevantných dôvodov. Počas konania bolo predložených množstvo dôkazov a žalovaný poskytol všetky potrebné vysvetlenia vyvracajúce nepravdivé tvrdenia alebo hodnotiace úsudky žalobcu. Napriek uvedenému však žalobca vysvetlenia žalovaného ignoroval a podstatu jeho odvolania tvorí výlučne rozsiahlejší opis žaloby zo dňa 22.07.2013, č.l. 1 a nasl. (ďalej ako „Žaloba"), ktorý nereflektuje reálny priebeh konania a zistený skutkový stav. Žalobca teda neuniesol nielen dôkazné bremeno, ale ani bremeno tvrdenia, pričom naviac dlhodobo nie je spôsobilý vyjadriť sa k argumentácii, ktorá v celom rozsahu vyvracia jeho prvotné nepravdivé tvrdenia. Napriek skutočnosti, že výpoveď zo dňa 27.02.2013, s ktorou žalovaný skončil pracovný pomer so žalobcom, č. 1.12 až 13, (ďalej ako „Výpoveď") bola perfektným právnym úkonom z formálneho aj materiálneho hľadiska, žalovaný zdôraznil, že extrémny formalizmus, akým sa snaží prezentovať žalobca v odvolaní, nie je účelom ani cieľom právneho systému v demokratickom a materiálnom právnom štáte. Práve naopak, je potrebné aplikovať teleologický výklad právnych noriem, pretože bez neho nie je možné zabezpečiť ochranu práv a povinností oboch strán sporu. V súlade s uvedeným mal žalovaný za to, že z objektívneho preštudovania spisu, predložených dôkazov a vysvetlení jednoznačne vyplýva, že v prípade skončenia pracovného pomeru so žalobcom postupoval v celom rozsahu v súlade so zákonom č. 311/2001 Z.z. Zákonník práce (ďalej ako „Zákonník práce"). Skutočnosť, že sa žalobca počas celého konania namiesto podstaty skončenia pracovného pomeru zameriava výhradne na snahu formálnym a reštriktívnym spôsobom vykladať povinnosti žalovaného podľa Zákonníka práce, potvrdzuje, že dôvodom podania žaloby nebolo žalobcove presvedčenie, že s ním bol pracovný pomer skončený neplatne, ale snaha získať od žalovaného neoprávnene finančné prostriedky, keďže počas výpovednej lehoty ani po skončení pracovného pomeru nebol úspešný vo vyhľadaní preňho vhodnej práce. Rovnako od momentu doručenia výpovede nasledujúce štyri mesiace neprejavil žiadnu pochybnosť, že by skončenie pracovného pomeru s ním považoval za nezákonné. Až mesiac po odchode zo zamestnania prekvapivo doručil oznámenie o trvaní na ďalšom zamestnávaní zo dňa 28.06.2013 (č.1. 35). Podanie žaloby v snahe získať od žalovaného neoprávnene finančné prostriedky môže byť pochopiteľným omylom z ľudského hľadiska, nemôže však byť účelom a predmetom súdneho konania o skončenie pracovného pomeru. Vo vzťahu k rozsudku žalovaný uviedol, že tento je dostatočne, prehľadne a jasne odôvodnený. Súd prvej inštancie dospel na základe riadne zisteného skutkového stavu k správnym skutkovým zisteniam, ktoré rovnako správne právne posúdil a svoje rozhodnutie vo vzťahu k relevantným argumentom dostatočným spôsobom odôvodnil. Súd prvej inštancie sa naviac v súlade s ustálenou súdnou praxou vyjadril ku všetkým relevantným argumentom, vyhodnotil všetky vykonané dôkazy a rozhodol v súlade s platným právnym poriadkom, pričom uvedené potvrdzuje odôvodnenie na strane 5 až 7 napadnutého rozsudku, podľa ktorého: (a) súd prvej inštancie po dôsledne vykonanom dokazovaní dospel k záveru, že výpoveď spĺňa formálne aj hmotnoprávne podmienky vyžadované Zákonníkom práce". (b) na strane č. 6 napadnutého rozsudku sa súd prvej inštancie zaoberal otázkou určitosti výpovedného dôvodu, pričom sa jednoznačne vyjadril, že ..výpovedný dôvod nie je možné zameniť s iným výpovedným dôvodom". (c) na stranách 6 až 7 napadnutého rozsudku sa súd prvej inštancie vysporiadal s argumentáciou žalobcu, podľa ktorej tento nemohol byť prepustený z dôvodu nadbytočnosti jeho pracovnej pozície, a to napriek jeho vedomosti, že na pracovisku bolo o jedného zamestnanca viac ako bol stanovený počet zamestnancov, pričom súd prvej inštancie po vyhodnotení dôkazov zistil, že pracovná pozícia žalobcu sa stala nadbytočnou v dôsledku organizačných zmien, ktorých identifikácia bola súčasťou výpovede. (d)súd prvej inštancie rovnako nezanedbal reakciu na snahu žalobcu neodôvodnene požadovať formálne náležitosti výpovede výrazne nad rozsah zákonnej úpravy, keď uviedol, že „.F., D. I. B. K. E. O. Z. X. B. K. Z., pokiaľ spĺňa v danom znení požiadavky na zrozumiteľnosť a určitosť tohto právneho úkonu, pričom v prípade výpovede tieto podmienky splnené boli. (e) súd prvej inštancie na strane č. 7 napadnutého rozsudku sa rovnako vysporiadal s námietkou žalobcu, či žalovaný ako zamestnávateľ mal právo vybrať na základe organizačných zmien, ktoré žalovaný vykonal, s ktorým zamestnancom skončí pracovný pomer a v danej otázke rozhodol pozitívne a dané právo žalovanému v súlade s ustálenou judikatúrou priznal. (f) rovnako postupom, akým došlo k prerokovaniu výpovede so zástupcami zamestnancov, sa súd prvej inštancie detailne zaoberal na strane č. 5 a 7 napadnutého rozsudku, pričom vyhodnotil všetky relevantné listinné dôkazy, ale aj svedecké výpovede a dospel k odôvodnenému záveru, že prerokovanie výpovede bolo realizované v súlade so Zákonníkom práce. Podľa konštantnej judikatúry Európskeho súdu pre ľudské práva právo na odôvodnenie nie je právo absolútne, nie je to preto možné chápať ho tak, že by sa vyžadovala podrobná odpoveď na každý argument (Van de Hurk vs. Holandsko 3]. Do úvahy je treba vziať, či argument, na ktorý súd v odôvodnení svojho rozhodnutia neodpovedal, je relevantný pre daný prípad, a či mohol mať vplyv na výsledok konania. Ak sa jedná o argument, ktorý by mohol byť pre rozhodnutie vo veci rozhodujúci, vyžaduje sa špecifická odpoveď práve pre tento argument (Ruiz Torija vs. Španielsko 4, Luka vs. Rumunsko). Súd prvej inštancie teda napadnutým rozsudkom splnil všetky náležitosti kvalitného rozhodnutia a vysporiadal sa so všetkými tvrdeniami žalobcu, ktoré mohli byť relevantné pre posúdenie platnosti skončenia pracovného pomeru výpoveďou. Námietky žalobcu uvádzané v odvolaní sú tak nedôvodné a nepodstatné, pričom nemajú žiadny základ v zistenom skutkovom a právnom stave, čo žalovaný preukázal nasledovným spôsobom: (Al) účelom rozhodnutia bolo zníženie počtu zamestnancov a zefektívnenie pracovného procesu. Skončenie pracovného pomeru so zamestnancami považuje žalovaný vo svojej personálnej politike za prostriedok ultima ratio a pristupuje k nemu len v prípade absolútnej nemožnosti ďalej zamestnávať dotknutého zamestnanca po tom, ako sa všetky ostatné prostriedky ukážu ako neúčinné. Z uvedeného dôvodu aj žalobcu zamestnával dlhšie, ako bol povinný. Pracovná pozícia žalobcu bola dlhodobo nadbytočná, čo je deklarované aj v Rozhodnutí o určení stavu zamestnancov č. 16/2012 zo dňa 20.09.2012, č.1. 15 až 17 (ďalej ako „Rozhodnutie") a z dôvodu neefektívneho vynakladania finančných prostriedkov na nadbytočné pracovné pozície bol definitívne nútený skončiť so žalobcom pracovný pomer. Predmetné rozhodnutie bolo v čase výpovede platné a účinné. Podľa rozhodnutia R 38/1979, žalovaný citoval: „Výpovedný dôvod tu môže byť daný dlhší čas, než sa organizácia rozhodne ho uplatniť. Musí však trvať v čase, keď výpoveď z pracovného pomeru bola daná." Nemôže nastať len opačná situácia, kedy by výpovedný dôvod neexistoval, nebolo možné ho predvídať v blízkej budúcnosti a pracovný pomer by napriek tomu bol zo strany zamestnávateľa skočený. Takáto situácia v danom prípade nenastala. Rovnako podľa rozsudku Najvyššieho súdu SR zo dňa 30.06.2010, sp.zn. 4 Cdo 102/2009, žalovaný citoval: „Pre výpoveď z pracovného pomeru podľa uvedeného ustanovenia je súčasne charakteristické, že zamestnávateľ aj naďalej môže (objektívne vzaté) zamestnancovi prideľovať prácu podľa pracovnej zmluvy, ale jeho práca nie je (vôbec alebo v pôvodnom rozsahu) pre zamestnávateľa v ďalšom období potrebná, lebo sa stal nadbytočným vzhľadom na rozhodnutie o zmene úloh zamestnávateľa, technického vybavenia, o znížení stavu zamestnancov alebo o iných organizačných zmenách." Regionálny odbor Trnava teda zamestnával v čase skončenia pracovného pomeru v rozpore s Rozhodnutím 6. nie 5 zamestnancov a v súlade s Rozhodnutím bola šiesta pracovná pozícia nadbytočná. Výpoveď bola teda realizovaná v priamej príčinnej súvislosti s Rozhodnutím. Nadbytočnosť pracovnej pozície žalobcu bola preukázaná aj objektívnou formou, keďže ukončenie pracovného pomeru so žalobcom nemalo na plnenie pracovných úloh v Regionálnom odbore Trnava žiadny negatívny dopad, práve naopak, činnosť regionálneho odboru sa zefektívnila. Potreba vytvoriť opätovne pracovnú pozíciu žalobcu, už vôbec nevznikla. Súčasne žalovaný zdôraznil za účelom preukázania nutnosti dlhodobo zefektívňovať činnosť, že bol koncom roka 2013 nútený zrušiť ďalších 11 pracovných pozícií. Konečný počet zamestnancov v tom období dosiahol 257, pričom v čase skončenia pracovného pomeru so žalobcom zamestnával až 274 zamestnancov, teda o 17 zamestnancov viac. Žalobca sa teda snaží tendenčné zavádzať konajúci súd, keď na strane č. 3 odvolania uvádza, žalovaný citoval:„Žalobca sa nemohol stať nadbytočným na základe Rozhodnutia 16/2012 o určení počtu zamestnancov." Z uvedeného tvrdenia je zrejmé, že žalobca nerozumie podstate skončenia pracovného pomeru z dôvodu nadbytočnosti, resp. nemožnosti zamestnanca ďalej zamestnávať. Opätovne preto žalovaný zdôraznil, že v tomto prípade Rozhodnutie nadbytočnosť pracovnej pozície žalobcu nekonštituovalo, ale deklarovalo. Nadbytočnosť pracovnej pozície žalobcu vyplývala z dlhodobého nedostatku existujúcich pracovných úloh, ktoré by mu mohli byť efektívne prideľované. Na strane č. 4 odvolania žalobca ďalej opäť vágne a v rozpore so súdom prvej inštancie zisteným skutkovým stavom uvádza, žalovaný citoval: „Ak by Rozhodnutie 16/2012 bolo rozhodnutím o znížení počtu zamestnancov, Rozhodnutie 16/2012 je arbitrárne, umožňuje zamestnávateľovi zneužiť svoje postavenie, k čomu v prípade výpovede danej žalobcovi aj prišlo." V súlade s vyššie uvedeným skutkovým stavom a objektívnymi udalosťami predchádzajúcimi vydaniu Rozhodnutia toto nemôže byť považované za arbitrárne, práve naopak. V danom prípade som vzhľadom na skutočnosť, že žalobca bol dlhoročným zamestnancom žalovaného, tohto zamestnával dlhšie, ako bol žalovaný povinný. Skutočnosť, že žalovaný mohol so žalobcom skončiť pracovný pomer už skôr, uznal aj sám žalobca. Je teda v celom rozsahu iracionálne jeho ďalšie tvrdenie, že Rozhodnutím malo dôjsť k zneužitiu postavenia zamestnávateľa, keď práve naopak žalovaný konal v prospech žalobcu. Žalobca mal naviac v čase zistenia o nadbytočnosti jeho pracovnej pozície najskôr záujem uzatvoriť dohodu o skončení pracovného pomeru a následne požiadal o výpoveď, v nadväznosti na čo žalovaný opätovne konal v súlade s jeho záujmami. (A2) Rozhodnutie je určité a zrozumiteľné. Výpovedný dôvod bol vo výpovedi uvedený nasledujúcim spôsobom, žalovaný citoval: „Výpoveď daná zamestnávateľom podľa § 63 ods. 1 písm. b) Zákonníka práce - nadbytočnosť. Zamestnávateľ... týmto dáva výpoveď podľa § 63 ods. 1 písm. b) Zákonníka práce - z nadbytočnosti zamestnancovi... na základe Rozhodnutia generálneho riaditeľa SPF č. 15/2012 o vydaní Organizačného poriadku Slovenského pozemkového fondu a Rozhodnutia generálneho riaditeľa Slovenského pozemkového fondu č. 16/2012 o určení počtu zamestnancov.... Na základe vyššie uvedených organizačných zmien ste sa stali pre zamestnávateľa nadbytočným podľa § 63 ods. 1 písm. b) Zákonníka práce." Žalobca na strane č. 2 odvolania napriek vyššie citovanému vyčerpávajúcemu dôvodu skončenia pracovného pomeru uvádza, že takéto vymedzenie výpovedného dôvodu je pre neho nedostatočné, neurčité, z čoho vyplýva, že tvrdí, že nemá vedomosť, z akého dôvodu žalovaný s ním pracovný pomer skončil. Žalobca teda uvádza, že nie je dostačujúce a určité, pokiaľ je dôvod výpovede špecifikovaný „len" nasledujúcim spôsobom: a) organizačným rozhodnutím č. 15/2012 odkazujúcim na platný a účinný organizačný poriadok, na základe ktorého generálny riaditeľ konal, b) Rozhodnutím o určení počtu zamestnancov preukázateľne určujúcim nižší počet pracovných pozícií ako skutočne zamestnaných zamestnancov. c) presne definovaným ustanovením Zákonníka práce [§ 63 ods. 1 písm. a) Zákonníka práce), d) oznámením o nadbytočnosti pracovnej pozície žalobcu, pričom žalobca mal ako zamestnanec žalovaného len jednu pracovnú pozíciu. Žalovaný mal za to, že evidentne nepravdivé tvrdenie žalobcu, podľa ktorého je definovanie dôvodu výpovede vo vyššie uvedenom rozsahu nedostatočné, je snahou o formalistický a šikanózny výklad práva, ktorý nemôže byť v právnej spoločnosti akceptovaný. Uvedenú skutočnosť potvrdzuje aj žaloba žalobcu, v ktorej sám opakovane uvádza, že mu výpoveď bola daná z dôvodu nadbytočnosti jeho pracovnej pozície. Žalobca teda priznáva, že na základe výpovede jej dôvod pochopil ako dôvod nezameniteľný so žiadnym iným dôvodom. Zároveň žalovaný mal za to, že výpoveď v súlade s vyššie uvedeným spĺňa kvalitatívne požiadavky uvádzané aj v rozhodnutí Najvyššieho súdu SR, sp.zn. 2Cdo 145/2000, ktoré vo svojom odvolaní cituje žalobca. Podľa daného rozhodnutia je totiž neurčitý taký prejav „z ktorého nie je zrejmý jednoznačný obsah prejavu, aj keď sám prejav je zrozumiteľný". Žalobca však v súlade so svojimi podaniami výpovednému dôvodu porozumel a tento mu bol nezameniteľným spôsobom známy. Výpovedný dôvod vymedzený vo výpovedi teda nevytvoril žiadny priestor na pochybnosti o tom, z akého dôvodu bol skončený pracovný pomer so žalobcom. Následne žalobcana strane č. 3 odvolania (č. 1. 210) pripúšťa, že Rozhodnutie mohlo byť rozhodnutím o znížení počtu zamestnancov. Žalobca však tento krát namieta, že neboli dodržané podmienky stanovené rozhodnutím Najvyššieho súdu SR zo dňa 29.01.2009, sp.zn. 3 Cdo 33/2008, a to z dôvodu, že Rozhodnutie „neobsahuje žiadne kritérium, podľa ktorého by bolo možné určiť, ktorý zo zamestnancov regionálneho odboru v Trnave je nadbytočný". Žalobca teda údajne nemal vedieť, či je zrušená jeho pracovná pozícia alebo pracovná pozícia ostatných odborných referentov, predovšetkým pani G. (v čase výpovede na materskej dovolenke) a pána Z. (poverený výkonom činnosti vedúceho regionálneho odboru). Žalovaný zopakoval, že všetci jeho zamestnanci na regionálnych odboroch sú rovnocenní, pracujú na rovnakej pracovnej pozícii a z výpovede naviac jednoznačne vyplýva, že bola zrušená pracovná pozícia žalobcu. V regionálnych odboroch pôsobia všetci zamestnanci na rovnakej úrovni v pracovnej pozícii odborných referentov. Jeden zo zamestnancov v každom odbore je poverený vykonávať prácu vedúceho zamestnanca. Ani na túto skutočnosť žalobca úmyselne v odvolaní nereagoval, a to napriek svojej vedomosti o pomeroch na danom pracovisku. Pracovné úlohy vyplývajúce zo zákonnej úpravy aj organizačného poriadku zamestnanci žalovaného vždy vykonávali spoločne v jednotlivých regionálnych odboroch, aj keď pomenovanie pracovnej pozície sa mohlo líšiť podľa obdobia, kedy príslušný pracovný pomer vznikol („odborný referent", „zamestnanec" a podobne). Tento stav bol zmenený v súvislosti so zákonom č. 400/2009 Z.z. o štátnej službe a o zmene a doplnení niektorých zákonov, ktorý zaviedol do praxe pojem „referent". Z dôvodu súladu s právnou terminológiou žalovaný teda následne prostredníctvom dodatkov zmenil pracovné zaradenie všetkých regionálnych odborov práve na zaradenie „samostatný odborný referent". Zmena sa udiala v čase, kedy bol žalobca ešte zamestnancom žalovaného, a teda si bolo v celom rozsahu vedomý, že jeho pracovné zaradenie je úplne totožné s pracovným zaradením jeho bývalých kolegov. Je teda logické, že v Rozhodnutí žalovaný uvádza potrebný počet pracovných pozícií bez bližšej špecifikácie, keďže všetci zamestnanci pracujúci na regionálnych odboroch majú rovnaké pracovné zaradenie. V súlade s argumentáciou žalobcu žalovaný teda mal právo vybrať si, s ktorým zo všetkých zamestnancov skončí pracovný pomer vzhľadom na nadbytočnosť jednej pracovnej pozície. Žalobca naviac priznáva, že jeho pracovná agenda bola prerozdelená medzi zostávajúcich zamestnancov. Pokiaľ došlo k prerozdeleniu jeho pracovnej náplne medzi zvyšných zamestnancov, je zrejmé, že títo, vrátane odborného referenta povereného vedúcou funkciou, pôsobili na rovnakej pracovnej pozícii ako žalobca a spolu v rámci organizácie práce spĺňali povinnosť regionálneho odboru ustanovené v platnom právnom poriadku a organizačnom poriadku. Žalovaný zdôraznil, že žalobca má vedomosť o organizácii svojho bývalého pracoviska, a teda je preukázateľné, že vyššie uvedenými tvrdeniami zavádza úmyselne odvolací súd rovnako, ako sa snažil neúspešne zavádzať súd prvej inštancie. (A3) Bola splnená podmienka riadneho prerokovania zástupcami zamestnancov predchádzajúceho doručeniu výpovede. Žalobcova snaha o tendenčný reštriktívny formalizmus sa výrazne prejavuje aj v jeho tvrdení na strane č. 5 odvolania, kedy opätovne napáda prerokovanie výpovede zástupcami zamestnancov. Podľa ustanovenia § 74, prvá veta, Zákonníka práce, žalovaný citoval: „Výpoveď alebo okamžité skončenie pracovného pomeru zo strany zamestnávateľa je zamestnávateľ povinný vopred prerokovať so zástupcami zamestnancov, inak sú výpoveď alebo okamžité skončenie pracovného pomeru neplatné." Žalobca uvádza, že nedošlo k splneniu podmienky podľa ustanovenia § 74 Zákonníka práce, pretože, žalovaný citoval: „Žiadosť žalovaného o prerokovanie výpovede obsahovala len samostatnú žiadosťo prerokovanie výpovede „danej zamestnávateľom pre nadbytočnosť podľa § 63 ods. 1 písm. b) Zákonníka práce zamestnancovi U.. Z. D. - Regionálny odbor SPF Trnava". Podľa rozhodnutia Najvyššieho súdu SR, sp.zn. l Cdo 72/2006, žalovaný citoval: „Účinky splnenia povinnosti zamestnávateľa vopred prerokovať so zástupcami zamestnancov výpoveď v zmysle § 74 Zákonníka práce nastanú len vtedy, ak žiadosť zamestnávateľa o prerokovanie skončenia pracovného pomeru výpoveďou alebo priložený návrh na skončenie pracovného pomeru výpoveďou, obsahujú náležitosti výpovede určené v § 61 ods. 2 Zákonníka práce." (č.1. 34). Podľa ustanovenia § 61 ods. 2 Zákonníka práce musí výpoveď, a teda aj žiadosť o prerokovanie výpovede, obsahovať dôvod výpovede nezameniteľný s inými dôvodom. Táto podmienka bola naplnená, keďže dôvod výpovede je v predmetnej žiadosti špecifikovaný nasledovne: „pre nadbytočnosť podľa § 63 ods. 1 písm. b) Zákonníka práce". Súčasne žalovaný zdôraznil, že v citovanom rozhodnutí Najvyššieho súdu SR bolo základným pochybením zo strany zamestnávateľa, že zástupcom zamestnancov vôbec nepredložil príslušnú výpoveď a túto vypracoval až po jej prerokovaní. Z tohto dôvodu žalovaný zdôraznil text zápisnice z prerokovania Výpovede zo dňa 27.02.2013 (č.1. 31), v ktorom účastníci rokovania deklarujú, žalovaný citoval: „Preto Y. Z. D. K. K. A. Y. S. návrhom D. S. A. Y. Y. A. F..". Skutočnosť, že predmetný zápis je pravdivý a zástupcovia zamestnancov sa skutočne mali možnosť oboznámiť počas prerokovania výpovede so všetkými relevantnými dôvodmi, potvrdil priamo svedok U.. Z., ktorý vlastnoručne podpisoval predmetnú zápisnicu z prerokovania ako zástupca zamestnancov a predseda odborovej organizácie. Zmyslom ustanovenia § 74 Zákonníka práce nie je formalizácia výpovede tak, ako to uvádza žalobca. Účelom ustanovenia § 74 Zákonníka práce je povinnosť zamestnávateľa poskytnúť zástupcom zamestnancov dostatočné množstvo informácií a všetky potrebné dokumenty (napr. žalovaný poskytol návrh výpovede), aby mohli využiť zákonné právo zamestnancov zaujať postoj k ich výpovediam. Keďže žiadny dôvod na tvrdenie, že výpoveď nebola prerokovaná v súlade so Zákonníkom práce neexistuje, ďalšie tvrdenie, podľa ktorého mala byť výpoveď prerokovaná nesprávnym spôsobom, si žalobca jednoducho vyfabuloval. Žalobca tak na strane č. 6 odvolania uviedol, žalovaný citoval: „. K. D. Z. S. Z. U. Z. na S., Ž. za Y.S. Y. S. Z. K. B. XX.X.XXXX Y. P. Z. Y. F. U.. Z., Č. O. Z. Z. Y. Y. Z.. ... S. Z. E. K. S. K., Y.O. po J., Č. S. Q., Ž. K. A. I. Z. K. Y. F., K. X. S. Y. Y. Z. Q. W., Ž. Z. S. Y. K. Č. Y. F. .... S. U.. Z. na Z. X.X.XXXX po J. W. A. Y. I. Z. D. E. Z., Ž. K. S. Q. K. Y. S. K. S. S. S. W. E. B. Z. F. J., Ž.C. Z. K. B. XX.X.XXXX S. Y. P. Z. Y. F. U.. Z..". Vyššie uvedené tvrdenie žalobcu je v celom rozsahu nepravdivé. Svedok U.. Z. nikdy neuviedol, že sa prerokovania výpovede zúčastnil len on. Práve naopak, vo svojej svedeckej výpovedi popísal prerokovanie výpovede nasledujúcim spôsobom, žalovaný citoval: „Na F.Á. Z. Ž. W. S. Z. Z. K., S. Q., Ž. Y. Z. písomne F. F. Z. K., K. Y. K. Z. W. Y. S. D. D.J. Z.. ...F. S. K. Z. K. D. K. F. Ľ. Y. na X Z.. ... Č. I. S. W. K., S. Q., Ž. K..". (č.1. 131, strana č. 2 zápisnice zo dňa 27.01.2015). Žalovaný zopakoval, že účelom ustanovenia § 74 Zákonníka práce je povinnosť zamestnávateľa poskytnúť zástupcom zamestnancov dostatočné množstvo informácií a všetky potrebné dokumenty (v prípade výpovede žalobcu návrh výpovede), aby mali možnosť zaujať postoj k výpovediam zamestnancov. V danom prípade riadny priebeh rokovania výpovede preukazuje listinný dôkaz na č.1. 30 až 31 a zároveň aj výpoveď svedka U.. Z., ktorý v predmetnom čase zastával funkciu predsedu odborovej organizácie na č. 1.131 až 132. Z tohto dôvodu žalovaný mal za to. že je zrejmé, že výpoveď bola riadne a včas prerokovaná v súlade s ustanovením § 74 Zákonníka práce. (A4) Na zrušenú pracovnú pozíciu žalovaný neprijal žiadneho nového zamestnanca. Opätovne žalovaný prehlásil a mal za to, že aj objektívnymi dôkazmi, akými sú pracovné zmluvy, preukázal, že pracovnú pozíciu žalobcu neobnovil. Žalobca ignoruje všetky objektívne skutočnosti zistené v súdom prvej inštancie vykonanom dokazovaní a na strane č. 7 odvolania sa opäť tendenčné snaží zavádzať odvolací súd, keď uvádza, že na pracovnú pozíciu žalobcu nastúpila pani U.. D., žalovaný citoval: „. E. J. (K. K. Y. XX.X.XXXX), Ž. Y. U.. D. S. Z. K., S. X. Z. Z. Ž.W., E. E.,P. U.. D. I. Y. na Z. Z. S. A. K. Z. M., D. Č. Ž. Z. O. Z. Y. Y. XX.X.XXXX. S. U.. Z. K. S. K.Z. Z. S. X.X.XXXX Q., Ž. Ž. S. Y. F. X.X.XXXX X. F. M. W. O. Y. I. Z. na X. F. J., Q. W., Ž. Q. S.X., W. K. Z. S. XXXX, I. Y. X. F. M. Z. na X. F. J. O. Y., U.. D..". Naďalej žalovaný zotrval na tom, že U.. D. a jej pracovný pomer s týmto konaním žiadnym spôsobom nesúvisia. V súlade s listinným dôkazom - pracovnou zmluvou zo dňa 10.06.2013, bola U.. D. zamestnaná na pracovnej pozícii s miestom výkonu práce Galanta (č. 1.135). V súlade s dôkazom predloženým na pojednávaní dňa 14.05.2015 - dohodou o zmene pracovných podmienok, bola pracovná pozícia U.. D. v rámci pripravovaných organizačných zmien odo dňa 15.09.2015 presunutá do Trnavy. Žalovaný zdôraznil, že organizačná zmena nespočívala v presunutí U.. D.F., ale v presunutí jej pracovnej pozície aj s jej pracovnou náplňou viazanou na lokalitu Galanty. Vo vzťahu k pracovnému pomeru s U.. D. teda žalovaný uviedol nasledujúce skutočnosti: a) pracovný pomer bol uzatvorený v inom mieste ako bolo miesto výkonu práce žalobcu, b) pracovná náplň bola odlišná od predchádzajúcej pracovnej náplne žalobcu aj U.. Z., keďže bola spätá s odlišným geografickým územím obvodu mesta Galanta a žiadnou formou nesúvisela s pracovnou náplňou zamestnancov Regionálneho odboru Trnava, c) pracovná pozícia spolu s pracovnou náplňou bola tri a pol mesiaca po skončení pracovného pomeru žalobcu presunutá do Trnavy, a to z dôvodu plánovaného zrušenia Regionálneho odboru Galanta. Pracovnú agendu žalobcu aj v tom čase vykonávala jeho kolegyňa, U.. Z.. Tvrdenia žalobcu, ktoré uviedol v odvolaní, sú teda v celom rozsahu nepravdivé a v rozpore so svedeckou výpoveďou U.. Z., a to napríklad tvrdenie, žalovaný citoval: „Podľa E. K. S. U.. Z. K. Š. A. po S. Z. Z. Ž.W. I. na X. F. J. Z. Y. U.. D., D. Z. F. X. X. F. U.. Z. W. X., D. Z. K. A. XXXX F. U.. Z., D.Ď. J. Z. W. po Ž..". Výpoveď uvedeného svedka sa nachádza na č. 1. 159 až 160. Je zrejmé, že tvrdenia, ktoré mu žalobca pripisuje, U.. Z. nikdy nepovedal. Je naviac irelevantné, kto vykonával prácu žalobcu štyri mesiace po tom, ako s ním bol skončený pracovný pomer. Rovnako by nebolo odôvodniteľné, aby sa svedok U.. Z.Ö. dopúšťal krivej výpovede a krivej prísahy tvrdením, žalovaný citoval žalobcu: „. W. E. Ú. Z. S., Ž. U.. D. Z. na X. F. J.. ... U.. Z. S. Z. E., X.. S. Ú.C. E., D. Z. E. U.. D. na X. F. J..". Žalovaný namietal, že by pracovná pozícia U.. D. súvisela s výpoveďou, nikdy však netvrdil, že ani v období irelevantnom pre toto konanie na Regionálnom odbore Trnava nepracovala. Jej regionálny odbor bol predsa zrušený, takže by nebolo zmysluplné tvrdiť, že na ňom pracuje do dnešného dňa. Svedok Z. rovnako nemal dôvod zavádzať súd prvej inštancie v otázke, kedy U.. D. začala pracovať v pracovisku v Trnave, keďže ide o objektívne preukázateľnú skutočnosť na základe dohody o zmene pracovných podmienok, ktorú žalovaný naviac súdu prvej inštancie na pojednávaní dňa 14.05.2015 predložil. Tvrdenie žalobcu, podľa ktorého, žalovaný citoval: „.K. S. W. U.. D. E. Q. Ž. na X. F. J. E. K. S. XXXX, W. Q. F. Y. O. Z. Z. Q. Ž. na Y. Ž. Z.C. Y. Y. XX.X.XXXX, teda F. XX.X.XXXX W. Ž. E. P. podľa §. XX F.. X Y. Z.."., teda nie je možné označiť inak ako za absurdné a bez základu v zistenom skutkovom stave. Žalobca naviac nedodržanie tejto lehoty priamo nenamietal. Snaha žalobcu vytvoriť zdanie, že žalovaný pri skončení pracovného pomeru s ním netransparentne presúval pracovnú agendu, je teda založená na zavádzajúcich a v celom rozsahu nepravdivých tvrdeniach. V závere žalovaný uviedol, že má za to, že súd prvej inštancie sa vysporiadal so všetkými relevantnými námietkami žalobcu, ktoré mohli byť pre určenie platnosti skončenia pracovného pomeru s ním podstatné. Súd prvej inštancie naviac vykonal rozsiahle dokazovanie, pričom neopomenul vykonať ani jeden z navrhovaných dôkazov. Žalobca naviac namieta skutočnosti, ktoré nemajú žiadny základ v zistenom skutkovom stave alebo sú s ním dokonca v priamom rozpore. Skutočnosť, že si žalobca pozorne nepreštudoval súdny spis ani rozsudok však nemôže zakladať jeho nárok na vyhovenie jeho odvolaniu. Vzhľadom na vyššie uvedené, žalovaný žiada odvolací súd, aby napadnutý rozsudok súdu prvej inštancie potvrdil a zaviazal žalovaného na úhradu trov konania žalovaného. 5. Odvolací súd preskúmal vec pritom viazaný rozsahom a dôvodmi odvolania (§ 379 a § 380 ods. 1 Civilného sporového poriadku), túto prejednal bez nariadenia pojednávania keď pre nariadenie pojednávania podľa ustanovenia § 385 ods. 1 Civilného sporového poriadku neboli splnené zákonné podmienky (nebolo potrebné doplniť resp. zopakovať dokazovanie, nevyžaduje to dôležitý verejný záujem) a dospel k záveru, že odvolanie žalobcu nie je dôvodné. Rozsudok verejne vyhlásil podľa § 219 ods. 3 Civilného sporového poriadku dňa 31.05.2017, pričom o termíne verejného vyhlásenia rozsudku boli strany sporu upovedomené zákonným spôsobom. 6. Podľa § 470 ods. 1 Civilného sporového poriadku (zákon č. 160/2015 Z.z., účinný od 01.07.2016) ak nie je ustanovené inak, platí tento zákon aj na konania začaté predo dňom nadobudnutia jeho účinnosti. 7. Podľa § 470 ods. 2 Civilného sporového poriadku právne účinky úkonov, ktoré v konaní nastali predo dňom nadobudnutia účinnosti tohto zákona, zostávajú zachované. Ak sa tento zákon použije na konania začaté predo dňom účinnosti tohto zákona, nemožno uplatňovať ustanovenia tohto zákona o predbežnom prejednaní veci, popretí skutkových tvrdení protistrany a sudcovskej koncentrácii konania, ak by boli v neprospech strany. 8. Súd prvej inštancie riadne zistil skutkový stav veci, keď vykonal dokazovanie v rozsahu potrebnom na zistenie rozhodujúcich skutočností (§ 120 ods. 1 Občianskeho súdneho poriadku, účinný do 30.06.2016) z hľadiska posúdenia opodstatnenosti žaloby, výsledky vykonaného dokazovania správne zhodnotil (§ 132 Občianskeho súdneho poriadku) a na ich základe dospel k správnym skutkovým a právnym záverom, ktoré v napadnutom rozhodnutí aj náležite odôvodnil (§ 157 ods. 2 Občianskeho súdneho poriadku). 9. Podľa § 387 ods. 2 zákona č. 160/2015 Z.z. (Civilný sporový poriadok, účinný od 01.07.2016), ak sa odvolací súd v celom rozsahu stotožňuje s odôvodnením napadnutého rozhodnutia, môže sa v odôvodnení obmedziť len na skonštatovanie správnosti dôvodov napadnutého rozhodnutia, prípadne doplniť na zdôraznenie správnosti napadnutého rozhodnutia ďalšie dôvody. 10. S poukazom na citované ustanovenie, prihliadnuc na obsah súdneho spisu a z neho vyplývajúci skutkový stav, sa odvolací súd nezistiac v postupe súdu prvej inštancie z hľadiska procesnoprávneho žiadne vady majúce za následok nesprávne rozhodnutie vo veci samej, v celom rozsahu po skutkovej a právnej stránke stotožňuje s dôvodmi týkajúcimi sa odvolaním napadnutého rozsudku súdu prvej inštancie, ktorým žalobu žalobcu zamietol. 11. Podmienkou použitia § 63 ods. 1 písm. b) Zákonníka práce v znení účinnom v rozhodnom čase je organizačná zmena u zamestnávateľa, nadbytočnosť zamestnanca a príčinná súvislosť medzi organizačnou zmenou a nadbytočnosťou zamestnanca. O nadbytočnosť zamestnanca ide vtedy, ak zamestnávateľ nemá možnosť zamestnanca zamestnávať prácami dohodnutými v pracovnej zmluve. Dôvody tejto nemožnosti musia spočívať v tom, že zamestnávateľ naďalej nepotrebuje práce vykonávané zamestnancom, a to buď vôbec, alebo v pôvodnom rozsahu. Takýto stav môže nastať napríklad v dôsledku vnútorných organizačných zmien, ale aj znížením celkového počtu zamestnancov s cieľom zabezpečiť efektívnosť práce. Skončenie pracovného pomeru pre nadbytočnosť nie je podmienená absolútnym znížením celkového počtu zamestnancov. Môže k nemu dôjsť aj pri jeho zvyšovaní. Pre zamestnávateľa nie je dôležitý len počet zamestnancov, ale aj ich celková skladba z hľadiska profesie a kvalifikácie. Nie je teda vylúčené, aby zamestnávateľ pri nedostatku zamestnancov určitej profesie alebo kvalifikácie uzavieral pri organizačných zmenách nové pracovné pomery, a tým zvyšoval počet zamestnancov, a súčasne aby mal nadbytok zamestnancov iných povolaní alebo na inom úseku pracovnej činnosti. Na rozdiel od právneho stavu platného do 31. marca 2002, rozhodnutie o organizačnej zmene, v dôsledku ktorej sa zamestnanec stane nadbytočným, musí zamestnávateľ urobiť písomne. Zamestnávateľ nie je zákonom obmedzený, pokiaľ ide o rozhodnutie, s ktorým zamestnancom pracovný pomer skončí. Aj v prípade, ak pracovnú činnosť rovnakého druhu, ktorá sa stala pre zamestnávateľa nadbytočná, vykonáva viacero zamestnancov, o výbere zamestnanca, ktorý sa stal nadbytočným, rozhoduje zamestnávateľ výlučne sám a ani súd nie je oprávnený takéto rozhodnutie preskúmavať. Zákon nevyžaduje, aby sa organizačná zmena realizovala v čase, keď sa zamestnancovi dáva výpoveď. Musí však byť o nej určeným spôsobom rozhodnuté, aby bolo nepochybné, že zamestnanec sa v istom okamihu v dôsledku jej realizácie stane pre zamestnávateľa nadbytočným. Nadbytočnosť musí byť v príčinnej súvislosti so zmenami v úlohách zamestnávateľa, jeho technického vybavenia alebo inými organizačnými zmenami, alebo musí súvisieť s rozhodnutím o znížení stavu zamestnancov, ktorým má byť zvýšená efektívnosť práce. Ak zamestnávateľ dal zamestnancovi výpoveď z dôvodu uvedeného v § 63 ods. 1 písm. b), nesmie počas troch mesiacov po skončení pracovného pomeru s takýmto zamestnancom znovu utvoriť zrušené pracovné miesto a prijať na toto pracovné miesto iného zamestnanca (§ 61 ods. 3). 12. Z obsahu spisu má odvolací súd preukázané, že dňa 27.02.2013 bola žalobcovi doručená výpoveď podľa § 63 ods. 1 písm. b) Zákonníka práce z dôvodu nadbytočnosti na základe Rozhodnutia generálneho riaditeľa SPF č. 15/2012 o vydaní Organizačného poriadku Slovenského pozemkového fondu a na základe Rozhodnutia generálneho riadtieľa Slovenského pozemkového fondu č. 16/2012 o určení počtu zamestnancov. Žalobca vo svojom odvolaní namietal, že neexistuje príčinná súvislosť medzi Rozhodnutím č. 16/2012 o znížení počtu zamestnancov a jeho výpoveďou. Rozhodnutím č. 16/2012 podľa žalobcu neprišlo k zníženiu počtu zamestnancov na regionálnom odbore SPF Trnava, keď už Rozhodnutie č. 12/2011 zo dňa 21.04.2011 stanovilo počet zamestnancov na tomto odbore na počet 5 a tento počet sa nezmenil ani po nadobudnutí účinnosti Rozhodnutia č. 16/2012. Odvolací súd uvádza, že rozhodnutie o znížení počtu zamestnancov sa vždy viaže na reálny počet zamestnancov a nie na predchádzajúce rozhodnutia. V čase vydania Rozhodnutia č. 16/2012 bol reálny počet zamestnancov na regionálnom odbore SPF Trnava 6, pričom po vydaní predmetného rozhodnutia o znížení počtu zamestnancov ich malo byť 5. Je teda nepochybné, že na základe tohto rozhodnutia žalovaného došlo k zníženiu počtu zamestnancov zo 6 na 5. Žalobca v tom čase u žalovaného pracoval, tak musel vedieť aký je reálny stav a že došlo k zrušeniu jedného pracovného miesta. Rozhodnutie zamestnávateľa bolo dostatočne jasné a zrozumiteľné. 13. K odvolacej námietke žalobcu týkajúcej sa výberu zamestnanca, ktorý je nadbytočný, žalobca v konaní nepreukázal, že ostatní zamestnanci regionálneho odboru SPF Trnava boli na iných pracovných pozíciách ako samotný žalobca. Z pracovných zmlúv, ktoré v konaní predložil žalovaný vyplýva, že všetci zamestnanci vrátane žalobcu (U.. Z., U.. Y.. U.. Z., U.. Z., Z.. D. (zastupujúca p. G.Ú. počas materskej dovolenky), pracovali na rovnakej pracovnej pozícii s názvom samostatný odborný referent resp. odborný referent resp. zamestnanec regionálneho odboru Trnava. Pomenovanie sa líšilo podľa zákona o štátnej službe, ktorý bol v čase uzatvárania jednotlivých pracovných zmlúv účinný. Išlo však o rovnaké pozície, čo žalovaný preukázal aj skutočnosťou, že agendy jednotlivých pracovníkov sa medzi nimi navzájom presúvali. Odvolacie námietky v tomto smere predstavujú extrémny formalizmus, ktorý nezodpovedá zmyslu príslušného zákonného ustanovenia. Odvolací súd má za to, že žalobca v tomto smere neuniesol dôkazné bremeno a súd prvej inštancie správne konštatoval, že výber pracovníka, ktorý sa stal na základe organizačných dôvodov nadbytočný, bolo na výbere žalovaného a súd nemá právo jeho výber preskúmavať. 14. Pokiaľ žalobca vo svojom odvolaní namietal, že prerokovanie výpovede zástupcami zamestnancov nespĺňalo požiadavky podľa § 74 Zákonníka práce z dôvodu, že: a) žiadosť žalovaného o prerokovanie výpovede obsahovala len samotnú žiadosť bez akýchkoľvek informácií špecifikujúcich výpovedný dôvod, a preto nespĺňala náležitosti podľa § 61 ods. 2 Zákonníka práce, b) prerokovanie výpovede zástupcami zamestnancov spočívalo len v oboznámení sa jediného zástupcu výboru odborovej organizácie s výpoveďou a jej dôvodmi, odvolací súd uvádza nasledovné. Z vykonaných dôkazov vyplýva, že žalovaný dňa 26.02.2013 zaslal ZO OZ pri SPF písomnú žiadosť o prerokovanie výpovede žalobcu. V žiadosti žalovaný uviedol, konkrétne akého zamestnanca sa výpoveď týka a aj z akého dôvodu má byť s týmto zamestnancom ukončený pracovný pomer výpoveďou (pre nadbytočnosť podľa § 63 ods. 1 písm. b)). Podľa ustanovenia § 61 ods. 2 Zákonníka práce musí výpoveď, a teda aj žiadosť o prerokovanie výpovede, obsahovať dôvod výpovede nezameniteľný s iným dôvodom. Odvolací súd zhodne so súdom prvej inštancie má za to, že dôvod výpovede v žiadosti o prerokovanie návrhu výpovede, tak ako ho vymedzil žalovaný, je dostatočne určitý a zrozumiteľný. Zo zápisnice z prerokovania výpovede tiež vyplýva, že pri prerokovaní žiadosti mali zástupcovia zamestnancov k dispozícii aj samotný návrh výpovede, kde sú skutkové dôvody výpovede opísané podrobnejšie. K námietke žalobcu, že výpoveď žalobcu prerokoval len jediný zástupca výboru odborovej organizácie, odvolací súd uvádza, že toto svoje tvrdenie žalobca nijako nepreukázal. Naproti tomu, v konaní bolo preukázané svedeckou výpoveďou svedka U.. B. Z., že výpoveď bola prerokovaná viacerými členmi výboru. Podľa § 74 Zákonníka práce, platného v čase dania výpovede, výpoveď alebo okamžité skončenie pracovného pomeru zo strany zamestnávateľa je zamestnávateľ povinný vopred prerokovať so zástupcami zamestnancov, inak je neplatná. Zástupca zamestnancov je povinný prerokovať výpoveď zo strany zamestnávateľa do siedmych pracovných dní odo dňa doručenia písomnej žiadosti zamestnávateľom. Ak v uvedenej lehote nedôjde k prerokovaniu, platí, že k prerokovaniu došlo. V zmysle § 17 ods. 2 Zákonníka práce právny úkon, na ktorý neudelil predpísaný súhlas príslušný orgán, právny úkon, ktorý vopred neprerokoval príslušný orgán, alebo právny úkon, ktorý sa neurobil formou predpísanou týmto zákonom, je neplatný, len ak to výslovne ustanovuje tento zákon alebo osobitný predpis. V citovanom ustanovení § 74 Zákonníka práce sa vymedzuje povinnosť zamestnávateľa pri skončení pracovného pomeru výpoveďou alebo okamžitým skončením pracovného pomeru zo strany zamestnávateľa. Uvedené ustanovenie určuje povinnosť zamestnávateľa vopred prerokovať s príslušným odborovým orgánom výpoveď alebo okamžité skončenie pracovného pomeru, ako hmotnoprávnu podmienku platnosti uvedených právnych úkonov zo strany zamestnávateľa, nesplnenie ktorej v nadväznosti na ustanovenie § 17 ods. 2 Zákonníka práce spôsobuje ich neplatnosť (tj. neplatnosť výpovede a okamžitého skončenia pracovného pomeru). Smeruje k ochrane zamestnanca, aby zamestnávateľ nezneužil svoje postavenie a nedôvodne neprepúšťal zamestnancov z pracovného pomeru. Účinky splnenia povinnosti zamestnávateľa vopred prerokovať so zástupcami zamestnancov výpoveď v zmysle § 74 Zákonníka práce nastanú len vtedy, ak žiadosť zamestnávateľa o prerokovanie skončenia pracovného pomeru výpoveďou alebo priložený návrh na skončenie pracovného pomeru výpoveďou obsahujú náležitosti výpovede určené v § 61 ods. 2 Zákonníka práce (R 47/2007). Pre splnenie povinnosti vopred prerokovať so zástupcami zamestnancov výpoveď (alebo okamžité skončenie pracovného pomeru) Zákonník práce neurčuje spôsob prerokovania a neodkazuje ani na § 237 s tým, že pokiaľ rokovanie neprebehlo spôsobom tu uvedeným, je neplatné. Konkrétna forma prerokovania medzi zamestnávateľom a zamestnancom v zmysle § 237 Zákonníka práce závisí podľa čl. 1 a čl. 5 Smernice 2002/14/Es od dohody medzi zamestnávateľom a zástupcami zamestnancov. Napokon Zákonník práce dáva možnosť zástupcom zamestnancom vyjadriť sa k skončeniu pracovného pomeru, ale nedáva im možnosť zmeniť toto rozhodnutie zamestnávateľa, preto sa podľa § 74 za prerokovanie považuje, aj keď k nemu vôbec nedošlo (v uvedenej lehote). Z uvedeného potom vyplýva, že iba zo skutočnosti, že všetci členovia výboru odborovej organizácie žalovaného nerokovali (o výpovedi danej žalobcovi) na spoločnom zasadnutí (odvolací súd podotýka, že táto skutočnosť v konaní preukázaná nebola), nemožno vyvodiť nesplnenie hmotnoprávnej podmienky platnosti výpovede. Napokon, zamestnávateľ nie je povinný poznať vnútorné organizačné pravidlá odborovej organizácie, ktorá u neho pôsobí. Prechádzajúce prerokovanie plánovaného úkonu so štatutárom odborovej organizácie je plne postačujúce a ak pritom dotknutý štatutár porušil interné organizačné pravidlá, ide výlučne o vec jeho zodpovednosti voči orgánom odborovej organizácie. 15. K námietke žalobcu, že nebol nadbytočný vzhľadom na to, že žalovaný nedodržal lehotu podľa § 61 ods. 3 Zákonníka práce a na jeho miesto prijal dňa 15.06.2015 U.. D., odvolací súd uvádza, že danú odvolaciu námietku žalobcu považuje za irelevantnú, keďže ju žalobca nijakým spôsobom nepreukázal. V konaní pred súdom prvej inštancie žalovaný predložil pracovnú zmluvu s U.. B. D. zo dňa 10.06.2013, z ktorej jednoznačne vyplýva, že U.. D. bola prijatá na pracovnú pozíciu s miestom výkonu práce v Galante. Podľa predloženej dohody o zmene pracovných podmienok bola odo dňa 15.09.2013 presunutá do Trnavy,s tým, že ostatné ustanovenia pracovnej zmluvy zo dňa 10.06.2013 (teda aj pracovná náplň) touto dohodou nie sú dotknuté a zostávajú v platnosti. Vzhľadom na vyššie uvedené, má odvolací súd za to, že zo strany žalovaného nemohlo ísť o porušenie povinnosti v zmysle § 61 ods. 3 Zákonníka práce, keď na základe predložených dôkazov U.. D. bola zamestananá dňa 15.06.2013 na pracovnú pozíciu s iným miestom výkonu práce a s inou pracovnou náplňou ako bola pracovná pozícia žalobcu. Dňa 15.09.2013 bola už len presunutá z Galanty do Trnavy z dôvodu zrušenia organizačnej zložky, kde si priniesla vlastnú agendu. 16. V súvislosti s namietanými skutočnosťami odvolací súd v závere uvádza, že vnútorné presvedčenie súdu (ako výsledok hodnotenia dôkazov), by sa malo vytvárať na základe starostlivého uváženia a zhodnotenia jednotlivých dôkazov jednotlivo aj v ich komplexnosti tak, aby vychádzalo z pravidiel formálnej logiky. Podľa § 132 Občianskeho súdneho poriadku (účinného do 30. 06. 2016) dôkazy súd hodnotí podľa svojej úvahy, a to každý dôkaz jednotlivo a všetky dôkazy v ich vzájomnej súvislosti, pritom starostlivo prihliada na všetko, čo vyšlo za konania najavo, včítane toho, čo uviedli strany sporu (od 01.07.2016). Pri hodnotení dôkazov súd v zásade nie je obmedzovaný právnymi predpismi, ako má z hľadiska pravdivosti ten-ktorý dôkaz hodnotiť; uplatňuje sa teda zásada voľného hodnotenia dôkazov a len vo výnimočných prípadoch zákon súdu ukladá určité obmedzenia pri hodnotení dôkazov (napr. § 133, § 134, § 135 Občianskeho súdneho poriadku). Kontrola výsledku hodnotenia dôkazov, ku ktorým dospel súd, sa uskutočňuje najmä prostredníctvom inštitútu odôvodnenia uznesenia upraveného v §157 ods. 2 v spojení s § 167 ods. 2 Občianskeho súdneho poriadku, podľa ktorého má súd uviesť, čoho sa žalobca domáhal a z akých dôvodov, ako sa vo veci vyjadril žalovaný, prípadne iný účastník, stručne, jasne a výstižne vysvetliť, ktoré skutočnosti považuje za preukázané a ktoré nie, z ktorých dôkazov vychádzal a akými úvahami sa pri hodnotení dôkazov riadil, prečo nevykonal ďalšie navrhnuté dôkazy a ako vec právne posúdil. Súd má povinnosť dbať na to, aby odôvodnenie rozhodnutia bolo presvedčivé a vyhovujúce najmä základnej požiadavke preskúmateľnosti. V posudzovanej veci súd prvej inštancie riadne zistil skutkový stav veci, aplikoval naň správny predpis a svoje rozhodnutie aj podrobne a presvedčivo odôvodnil; z odôvodnenia rozhodnutia presne, zrozumiteľne a určite vyplývajú v logickej nadväznosti a s hodnotiacou väzbou k jednotlivým dôkazom skutkové zistenia, ktoré v súhrne vytvárajú skutkový nález súdu. V tejto súvislosti odvolací súd poznamenáva, že do práva na spravodlivý proces nepatrí právo strany sporu, aby sa všeobecný súd stotožnil s jej právnymi názormi, navrhovaním a hodnotením dôkazov, ani právo na to, aby bola strana sporu pred všeobecným súdom úspešná tzn., aby sa rozhodlo v súlade s jej požiadavkami a ani jej právo vyjadrovať sa k spôsobu hodnotenia ňou navrhnutých dôkazov súdom, prípadne sa dožadovať ňou navrhnutého spôsobu hodnotenia dôkazov. Zároveň treba zdôrazniť, že skutkové okolnosti súdenej veci sú pomerne jednoduché a v podstate ani niet priestoru na vyvodenie iných skutkových záverov, než aké urobil súd prvej inštancie. 17. Podľa § 387 ods. 1 Civilného sporového poriadku odvolací súd rozhodnutie súdu prvej inštancie potvrdí, ak je vo výroku vecne správne. 18. S poukazom na citované ustanovenia a za stavu, keď súd prvej inštancie v danom prípade v potrebnom rozsahu pre rozhodnutie v spore zistil skutkový stav, a keď žalobca v odvolaní neuviedol žiadne skutočnosti, resp. tvrdenia, s ktorými by sa nebol súd prvej inštancie v odôvodnení napadnutého rozsudku dôsledne vysporiadal a následne takto riadne zistený skutkový stav aj správne právne posúdil, tzn., že na správne zistený skutkový stav aplikoval zodpovedajúce ustanovenia Zákonníka práce, rozhodol vecne správne. 19. Odvolací súd sa v celom rozsahu stotožnil so správnym právnym záverom súdu prvej inštancie uvedeným v odôvodnení napadnutého rozsudku, na ktoré odôvodnenie spĺňajúce všetky požiadavky ust. § 220 ods. 2 Civilného sporového poriadku aj v celom rozsahu poukazuje a preto tento rozsudok ako vecne správny potvrdil podľa § 387 ods. 1 a 2 Civilného sporového poriadku. 20. O trovách prvoinštančného i odvolacieho konania rozhodne súd prvej inštancie po právoplatnosti rozhodnutia vo veci samej. 21. Toto rozhodnutie bolo prijaté senátom Krajského súdu v Bratislave pomerom hlasov 3:0 (§ 393 ods. 2 veta druhá C.s.p. v spojení s § 3 ods. 9 zákona č, 757/2004 Z.z. o súdoch a o zmene a doplnení niektorých zákonov v znení neskorších predpisov). Poučenie: Proti tomuto rozsudku odvolanie nie je prípustné. Proti rozhodnutiu odvolacieho súdu je prípustné dovolanie, ak to zákon pripúšťa (§ 419 C.s.p.). Dovolanie je prípustné proti každému rozhodnutiu odvolacieho súdu vo veci samej alebo ktorým sa konanie končí, ak a) sa rozhodlo vo veci, ktorá nepatrí do právomoci súdov, b) ten, kto v konaní vystupoval ako strana, nemal procesnú subjektivitu, c) strana nemala spôsobilosť samostatne konať pred súdom v plnom rozsahu a nekonal za ňu zákonný zástupca alebo procesný opatrovník, d) v tej istej veci sa už prv právoplatne rozhodlo alebo v tej istej veci sa už prv začalo konanie, e) rozhodoval vylúčený sudca alebo nesprávne obsadený súd, alebo f) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces (§ 420 C.s.p.). (1) Dovolanie je prípustné proti rozhodnutiu odvolacieho súdu, ktorým sa potvrdilo alebo zmenilo rozhodnutie súdu prvej inštancie, ak rozhodnutie odvolacieho súdu záviselo od vyriešenia právnej otázky, a) pri ktorej riešení sa odvolací súd odklonil od ustálenej rozhodovacej praxe dovolacieho súdu, b) ktorá v rozhodovacej praxi dovolacieho súdu ešte nebola vyriešená alebo c) je dovolacím súdom rozhodovaná rozdielne. (2) Dovolanie v prípadoch uvedených v odseku 1 nie je prípustné, ak odvolací súd rozhodol o odvolaní proti uzneseniu podľa § 357 písm. a) až n) (§ 421 C.s.p.). (1) Dovolanie podľa § 421 ods. 1 nie je prípustné, ak a) napadnutý výrok odvolacieho súdu o peňažnom plnení neprevyšuje desaťnásobok minimálnej mzdy; na príslušenstvo sa neprihliada, b) napadnutý výrok odvolacieho súdu o peňažnom plnení v sporoch s ochranou slabšej strany neprevyšuje dvojnásobok minimálnej mzdy; na príslušenstvo sa neprihliada, c) je predmetom dovolacieho konania len príslušenstvo pohľadávky a výška príslušenstva v čase začatia dovolacieho konania neprevyšuje sumu podľa písmen a) a b). (2) Na určenie výšky minimálnej mzdy v prípadoch uvedených v odseku 1 je rozhodujúci deň podania žaloby na súde prvej inštancie (§ 422 C.s.p.). Dovolanie len proti dôvodom rozhodnutia nie je prípustné (§ 423 C.s.p.). (1) Dovolanie sa podáva v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy. (2) Dovolanie je podané včas aj vtedy, ak bolo v lehote podané na príslušnom odvolacom alebo dovolacom súde (§ 427 C.s.p.). V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody) a čoho sa dovolateľ domáha (dovolací návrh) (§ 428 C.s.p.). (1) Dovolateľ musí byť v dovolacom konaní zastúpený advokátom. Dovolanie a iné podania dovolateľa musia byť spísané advokátom. (2) Povinnosť podľa odseku 1 neplatí, ak je a) dovolateľom fyzická osoba, ktorá má vysokoškolské právnické vzdelanie druhého stupňa, b) dovolateľom právnická osoba a jej zamestnanec alebo člen, ktorý za ňu koná má vysokoškolské právnické vzdelanie druhého stupňa, c) dovolateľ v sporoch s ochranou slabšej strany podľa druhej hlavy tretej časti tohto zákona zastúpený osobou založenou alebo zriadenou na ochranu spotrebiteľa, osobou oprávnenou na zastupovanie podľa predpisov o rovnakom zaobchádzaní a o ochrane pred diskrimináciou alebo odborovou organizáciou a ak ich zamestnanec alebo člen, ktorý za ne koná má vysokoškolské právnické vzdelanie druhého stupňa (§ 429 C.s.p.). (1) Dovolanie prípustné podľa § 420 možno odôvodniť iba tým, že v konaní došlo k vade uvedenej v tomto ustanovení. (2) Dovolací dôvod sa vymedzí tak, že dovolateľ uvedie, v čom spočíva táto vada (§ 431 C.s.p.). (1) Dovolanie prípustné podľa § 421 možno odôvodniť iba tým, že rozhodnutie spočíva v nesprávnom právnom posúdení veci. (2) Dovolací dôvod sa vymedzí tak, že dovolateľ uvedie právne posúdenie veci, ktoré pokladá za nesprávne, a uvedie, v čom spočíva nesprávnosť tohto právneho posúdenia (§ 432 C.s.p.). Dovolací dôvod nemožno vymedziť tak, že dovolateľ poukáže na svoje podania pred súdom prvej inštancie alebo pred odvolacím súdom (§ 433 C.s.p.). Dovolacie dôvody možno meniť a dopĺňať len do uplynutia lehoty na podanie dovolania (§ 434 C.s.p.). V dovolaní nemožno uplatňovať nové prostriedky procesného útoku a prostriedky procesnej obrany okrem skutočností a dôkazov na preukázanie prípustnosti a včasnosti podaného dovolania (§ 435 C.s.p.).

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2017:1113225053.1 (dáta aktuálne k 14. 11. 2026). Záväzné je znenie zverejnené súdom.




